**ΠΡΟΓΡΑΜΜΑ από 01/03/2025 έως 07/03/2025**

**ΠΡΟΓΡΑΜΜΑ  ΣΑΒΒΑΤΟΥ  01/03/2025**

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**05:00**  |   **Σαββατοκύριακο από τις 5**  

**Ενημερωτική εκπομπή με τον** **Δημήτρη Κοτταρίδη** **και τη** **Νίνα Κασιμάτη**

Ο **Δημήτρης Κοτταρίδης** και η **Νίνα Κασιμάτη,** κάθε **Σαββατοκύριακο,** από τις **05:00 έως τις 09:00**, μέσα από την ενημερωτική εκπομπή **«Σαββατοκύριακο από τις 5»,** που μεταδίδεται από την **ΕΡΤ1** και από το **EΡΤNEWS**, παρουσιάζουν ειδήσεις, ιστορίες, πρόσωπα, εικόνες, πάντα με τον δικό τους ιδιαίτερο τρόπο και με πολύ χιούμορ.  
  
Παρουσίαση: **Δημήτρης Κοτταρίδης, Νίνα Κασιμάτη**

Σκηνοθεσία: Αντώνης Μπακόλας

Αρχισυνταξία: Μαρία Παύλου

Δ/νση παραγωγής: Μαίρη Βρεττού

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**09:00**  |   **Καλημέρα Είπαμε;**  

**Πολυθεματικό μαγκαζίνο με τη Ζωή Κρονάκη και τον Τάσο Ιορδανίδη**

**«Καλημέρα είπαμε;».** Κάθε **Σάββατο και Κυριακή**, για τρεις ώρες, από τις **9 το πρωί ώς τις 12 το μεσημέρι**, η **Ζωή Κρονάκη** και ο **Τάσος Ιορδανίδης** μάς λένε την πιο ζέστη «καλημέρα»! Οι δύο παρουσιαστές ενώνουν τις δυνάμεις τους για να κάνουν τα Σαββατοκύριακά μας πιο ενδιαφέροντα με ενημέρωση και ψυχαγωγία σε σωστές δόσεις, σ’ ένα **infotainment πολυθεματικό μαγκαζίνο**. Με σύγχρονη ματιά, με ζωντανές συνδέσεις, πλούσια και αποκλειστικά ρεπορτάζ, η Ζωή Κρονάκη, ο Τάσος Ιορδανίδης και η ομάδα της εκπομπής μάς μεταφέρουν τον παλμό της κοινωνίας για όσα μας ενδιαφέρουν, αλλά και μας ψυχαγωγούν σε μια πολυθεματική εκπομπή.

**Παρουσίαση:**Ζωή Κρονάκη, Τάσος Ιορδανίδης

**Αρχισυνταξία:** Δημήτρης Σαρρής, Βασίλης Βουτσαράς

**Υπεύθυνος ελεύθερου ρεπορτάζ:** Βαγγέλης Σαρρής

**Βοηθός αρχισυντάκτη:** Κατερίνα Πίπερη

**Υπεύθυνοι καλεσμένων:** Ιορδάνης Παπακυριακού, Βίκη Αλεξανδροπούλου

**Δημοσιογραφική ομάδα:** Πέννυ Καβέτσου, Χάρης Χρονόπουλος, Έρη Βαρδάκη, Εύη Λεπενιώτη, Λάμπρος Σταύρου

**Παραγωγή:** Digimum

**ΠΡΟΓΡΑΜΜΑ  ΣΑΒΒΑΤΟΥ  01/03/2025**

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**12:00**  |   **Ειδήσεις - Αθλητικά - Καιρός**   
  
Παρουσίαση: **Μαριάννα Πετράκη**

|  |  |
| --- | --- |
| Ταινίες | **WEBTV** |

**13:00**  |   **Ελληνική Ταινία**

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**15:00**  |   **Αρχελάου 5  (E)**     
  
*Υπότιτλοι για K/κωφούς και βαρήκοους θεατές*

**Νεανική κωμική σειρά**

**Επεισόδιο 77ο**: Η Μαρούκα και η Μπίλι ετοιμάζουν πρόβα νυφικού για την Κέλλυ και ενώ δεν θέλουν θα αναγκαστούν να καλέσουν τη Νάντια και την Κούπενου, μια αδιαθεσία της Λυδίας όμως θα ακυρώσει το ξέφρενο βράδυ. Η βραδιά, βέβαια, κρύβει μεγαλύτερες εκπλήξεις. Στο μεταξύ, ο Στέφανος αρχίζει τη νέα του δουλειά στο Γκάζι και θα έρθει αντιμέτωπος με ένα τραύμα της Δώρας. Παράλληλα, ο Βύρωνας έχει γίνει κουραστικός μέσα στο σπίτι από την αδράνεια και παίρνει μια γενναία απόφαση.   
  
**Επεισόδιο 78ο**: Ο Ματθαίος προσπαθεί να διαλευκάνει το μυστήριο ανάμεσα σε εκείνον και τη Νάντια, όμως η Κέλλυ είναι αμετάπειστη. Και καθώς ο Οδυσσέας προετοιμάζεται για το πειθαρχικό με το κίνημα των γενειοφόρων αστυνομικών, η Μόνικα και Ορφέας προσπαθούν να κάνουν τον Μπάμπη να πιστέψει ξανά στο όραμά τους.

|  |  |
| --- | --- |
| Ψυχαγωγία | **WEBTV** **ERTflix** |

**17:00**  |   **Ραντεβού... στην Ευρώπη (ΝΕΟ ΕΠΕΙΣΟΔΙΟ)**

**Με την Επιστήμη Μπινάζη**

***Ραντεβού στην Ευρώπη: ένα road trip στην καρδιά μας!***

Πού κρύβουν τα κλιματιστικά στη Νίκαια; Πώς είναι να ζεις σε ένα πλωτό σπίτι στον Δούναβη; Πίνουν ασύρτικο στη Μασσαλία; Γιατί ένα μπαρ στη Ζυρίχη επιλέγει να έχει άσχημη θέα; Και, επιτέλους, τι να υποστηρίζουμε, Σαμπντόρια ή Τζένοα; Ξεχάστε ό,τι ξέρατε για την Ευρώπη. Ήρθε η ώρα να τη δείτε μέσα από τα μάτια των Ελλήνων που την έκαναν σπίτι τους!

**ΠΡΟΓΡΑΜΜΑ  ΣΑΒΒΑΤΟΥ  01/03/2025**

Η **Επιστήμη Μπινάζη** κάνει ένα road trip από τη μια άκρη της Ευρώπης στην άλλη. Δεν σταματά στους πιο δημοφιλείς προορισμούς, κινείται off the beaten track, αναζητώντας τις πόλεις όπου χτυπά η καρδιά του ευρωπαϊκού οικοδομήματος. Μπολόνια, Μασσαλία, Ζυρίχη, Στρασβούργο, Νίκαια, Γένοβα, Βελιγράδι...

Σε κάθε πόλη έχει για οδηγό, εκτός από online χάρτη, Έλληνες που ζουν και δραστηριοποιούνται εκεί. Άλλοι σπούδασαν στην πόλη και παρέμειναν, άλλοι κυνήγησαν εκεί τα όνειρά τους, κάποιοι μετέφεραν εκεί τις επιχειρήσεις τους. Όλοι μετρούν σήμερα δύο πατρίδες.

Μας ανοίγουν τα σπίτια τους, μας δείχνουν τα στέκια τους, μας ξεναγούν στον τόπο τους με τον μοναδικό τρόπο του ντόπιου. Καλεσμένοι, αλλά ταυτόχρονα και οικοδεσπότες, μας μιλούν για τη ζωή εκτός συνόρων. Τι τους λείπει από την Ελλάδα και τι θα μπορούσε να τους γυρίσει πίσω; Είναι η Ευρώπη το κοινό μας σπίτι και πώς βλέπουν τις αλλαγές που έχουν συντελεστεί τα τελευταία χρόνια από τον Βορρά ώς τον Νότο;

Ακολουθήστε μας σ’ ένα διττό ταξίδι, στον δρόμο και εντός μας. Ελάτε να γνωρίσουμε το κοινό μας σπίτι. Έχουμε *Ραντεβού… στην Ευρώπη*.

**Eπεισόδιο  5ο: «Γενεύη»**

Επόμενη στάση… Γενεύη! Στην καρδιά της Ευρώπης, αλλά όχι και της Ευρωπαϊκής Ένωσης, στην έδρα των Ηνωμένων Εθνών και τη γενέτειρα της ωρολογοποιίας.

Με πυξίδα το Jet d’Eau, το σιντριβάνι που πετά νερό σε ύψος 140 μέτρων, σήμα κατατεθέν της πόλης, η εκπομπή περιπλανιόμαστε στα πλακόστρωτα δρομάκια της Παλιάς Πόλης, τα καταπράσινα πάρκα και στον παραλίμνιο με τα πολυτελή ξενοδοχεία.

Η **Επιστήμη Μπινάζη** συναντά τη **Μαρίλη Μέξη,** η οποία εργάζεται στο Geneva Graduate Institute και το World Economic Forum, με ειδίκευση στο «μέλλον της εργασίας». Μας εξηγεί, μεταξύ άλλων, τι είναι το AI washing, αν πρέπει να μπουν όρια στην τεχνητή νοημοσύνη αλλά και πώς θα επηρεάσουν οι τεχνολογικές εξελίξεις το εργασιακό τοπίο.  
  
Με τον νέο και δραστήριο Έλληνα γενικό πρόξενο στη Γενεύη, **Αλέξανδρο Γεννηματά**, κάνουμε ένα ταξίδι στο παρελθόν. Καθώς μας ξεναγεί στα πάμπολλα σημεία ελληνικού ενδιαφέροντος στην πόλη, μιλάει για το αποτύπωμα του Ιωάννη Καποδίστρια στη Γενεύη και τη φιλελληνική παράδοση, που συνεχίζεται έως τις ημέρες μας.  
  
Κοντά στον σταθμό του τρένου συναντάμε τον **Λέοντα Σαλτιέλ**, εκπρόσωπο του Παγκόσμιου Εβραϊκού Συνεδρίου στα Ηνωμένα Έθνη. Με φόντο την πολεμική σύγκρουση στη Μέση Ανατολή, θα μιλήσουμε για τη σιωπηρή δουλειά του ΟΗΕ, την άνοδο του αντισημιτισμού αλλά και την επικίνδυνη, πολλές φορές, πολιτική της ουδετερότητας.  
  
Η επίσκεψη της εκπομπής στη Γενεύη κλείνει με μια πασίγνωστη προσωπικότητα της ελληνικής κοινότητας, τη συγγραφέα **Βενετία Πιτσιλαδή-Chuard**, η οποία μιλάει για την ήρεμη ζωή στη Γενεύη, τα προβλήματα που λύνονται αμεσοδημοκρατικά, την πολυτέλεια που δεν φωνάζει και όλα όσα κάνουν αυτή την πόλη ακαταμάχητη.

Παρουσίαση-κείμενα -μουσική επιμέλεια: Επιστήμη Μπινάζη  
Σκηνοθεσία: Μάνος Αρμουτάκης  
Αρχισυνταξία: Λίνα Γιάνναρου, Άννα Ποδαρά  
Έρευνα: Λίνα Γιάνναρου  
Εικονοληψία: Μάνος Αρμουτάκης, Κλεομένης Κουφαλιώτης  
Βοηθός παραγωγής: Νίκος Τσιούμας  
Μοντάζ: Γιώργος Μαύρος  
Μιξάζ: Κώστας Ντόκος  
Motion Graphics Design: Βαγγέλης Μολυβιάτης

**ΠΡΟΓΡΑΜΜΑ  ΣΑΒΒΑΤΟΥ  01/03/2025**

Λογιστήριο: Κωνσταντίνα Θεοφιλοπούλου  
Επικοινωνία: Γιώργος Ρόμπολας  
Creative Producer: Γιούλη Παπαοικονόμου  
Executive Producers: Πέτρος Αδαμαντίδης, Αλέξανδρος Χριστογιάννης  
Παραγωγοί: Κωνσταντίνος Τζώρτζης, Νίκος Βερβερίδης  
Εκτέλεση παραγωγής: ελc productions σε συνεργασία με τη Dare Film

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**18:00**  |   **Αναλυτικό Δελτίο Ειδήσεων - Αθλητικά - Καιρός**

Με βασικό άξονα την εγκυρότητα και την αξιοπιστία, όλες οι ειδήσεις και οι εξελίξεις από την Ελλάδα αλλά και το εξωτερικό.

Παρουσίαση: **Γιάννης Μούτσιος**

|  |  |
| --- | --- |
| Ταινίες | **WEBTV** |

**19:00**  |   **Ελληνική Ταινία**

|  |  |
| --- | --- |
| Ψυχαγωγία / Τηλεπαιχνίδι | **WEBTV GR** **ERTflix** |

**20:45**  |   **Τα Τετράγωνα των Αστέρων (ΝΕΟ ΕΠΕΙΣΟΔΙΟ)**     
**Με τη** **Σμαράγδα Καρύδη**

«Τα τετράγωνα των αστέρων», το δημοφιλές τηλεπαιχνίδι των 80’s που αγαπήθηκε από το κοινό, επιστρέφει στην ΕΡΤ σαράντα πέντε χρόνια μετά, με παρουσιάστρια τη **Σμαράγδα Καρύδη**. Το αγαπημένο τηλεπαιχνίδι μεταδίδεται **κάθε Σάββατο,** στις **20:45**. Στο πλευρό της Σμαράγδας θα βρίσκονται καλεσμένοι, από την καλλιτεχνική -και όχι μόνο- σκηνή, που θα εναλλάσσονται στις θέσεις των 9 τετραγώνων και θα προσπαθούν να παραπλανήσουν τους παίκτες με τις απαντήσεις τους.

Κάθε εβδομάδα, δύο νέοι παίκτες θα διεκδικούν έως και 10.000 ευρώ σε 5 γύρους ερωτήσεων, που θα είναι ανατρεπτικές, ενώ μια ζωντανή μπάντα θα διανθίζει μουσικά το τηλεπαιχνίδι, υπό τις οδηγίες του Θοδωρή Ντάρμα.   
***Γέλιο, ανατροπές και πολύ κέφι, κάθε Σάββατο στις 20:45, στην ΕΡΤ1.***

**Eπεισόδιο 9ο**

Το **Σάββατο 1η Μαρτίου 2025,**  **«Τα τετράγωνα των αστέρων»** φωτίζονται από εννέα λαμπερές προσωπικότητες, που έρχονται να βοηθήσουν δύο νέους παίκτες να κάνουν τρίλιζες μαζί τους και να διεκδικήσουν έως και 10.000 ευρώ. Η βοήθειά των αστεριών, βέβαια, μερικές φορές αποδεικνύεται παραπλανητική…

O **Παναγιώτης Πετράκης**, η **Ζωή Κρονάκη**, ο **Μάκης Δελαπόρτας**, η **Κατερίνα Τσάβαλου**, η **Χριστίνα Βραχάλη**, ο **Αλέξανδρος Παπανδρέου**, η **Κατερίνα Κρανίδη**, ο **Θοδωρής Κατσαφάδος** και ο μοναδικός **Νίκος Βερλέκης** πλαισιώνουν τη **Σμαράγδα Καρύδη**, σε ένα άκρως διασκεδαστικό επεισόδιο, γεμάτο κέφι, μουσικές και εξωφρενικές ιστορίες.  
  
Οι δύο νέοι παίκτες, ο **Ανδρέας Δουμάκης** και η **Βιργινία Γερονίκου,** προσπαθούν να βγάλουν άκρη μ’ αυτά που ακούν από τα αστέρια και διεκδικούν έως και 10.000 ευρώ. Ποιος από τους δύο θα φτάσει στον τελικό; Και πόσα χρήματα θα κερδίσει;

**ΠΡΟΓΡΑΜΜΑ  ΣΑΒΒΑΤΟΥ  01/03/2025**

Παρουσίαση: Σμαράγδα Καρύδη  
Σκηνοθεσία: Θάνος Κάππας   
Αρχισυνταξία: Αχιλλέας Συρίγος   
Διεύθυνση φωτογραφίας: Θέμης Μερτύρης   
Light Designer: Τάσος Γλυκός   
Σκηνογραφία: Γιούλικα Βεκρή   
Σύνθεση πρωτότυπης μουσικής: Γιάννης Χριστοδουλόπουλος   
Διεύθυνση μουσικής ορχήστρας: Θοδωρής Ντάρμας   
Υπ. Καλεσμένων: Νίκος Τσαίκος   
Οργάνωση Παραγωγής: Αργυρώ Μπαρλαμά   
Διεύθυνση Παραγωγής: Βασίλης Παπαδάκης   
Παραγωγή: GV Productions

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**22:00**  |   **#Παρέα (ΝΕΟ ΕΠΕΙΣΟΔΙΟ)**     
  
**Ψυχαγωγική εκπομπή με τον Γιώργο Κουβαρά**

Η ψυχαγωγική εκπομπή **«Παρέα»** μεταδίδεται **κάθε Σάββατο,** στις **22:00**, από την **ΕΡΤ1**.

Ο δημοσιογράφος **Γιώργος Κουβαράς**, σ’ έναν ρόλο διαφορετικό απ’ ό,τι έχουμε συνηθίσει, υποδέχεται παρέες που γράφουν ιστορία κι έρχονται να τη μοιραστούν μαζί μας και να γεμίσουν το στούντιο με όνειρα, αναμνήσεις, συγκίνηση, γέλιο και πολύ τραγούδι.

Κάθε Σάββατο την ίδια ώρα, ο Γιώργος Κουβαράς προσκαλεί ανθρώπους της Τέχνης, του πολιτισμού, του αθλητισμού και της δημόσιας ζωής.

Η παρέα πλαισιώνει τον κεντρικό καλεσμένο ή καλεσμένη που έρχονται στο στούντιο με φίλους και πολλές φορές βρίσκονται μπροστά σε ευχάριστες εκπλήξεις.

Το τραγούδι παίζει καθοριστικό ρόλο στην #Παρέα. Πρωταγωνιστές της βραδιάς οι ίδιοι οι καλεσμένοι με την πολύτιμη συνδρομή του συνθέτη **Γιώργου Μπουσούνη.**

**«Ο Πασχάλης σ’ ένα ξεχωριστό αποκριάτικο πάρτι»**

Το **Σάββατο 1η Μαρτίου 2025**, στις 22:00, η #Παρέα διοργανώνει ένα ξεχωριστό αποκριάτικο πάρτι. Ο **Γιώργος Κουβαράς** φιλοξενεί τον **Πασχάλη** σ’ ένα πρόγραμμα γεμάτο χορό και τραγούδι.

Μαζί του οι **Μπέσσυ Αργυράκη, Γιώργος Πολυχρονίου, Ίντρα Κέιν, Μάρα Δαρμουσλή, Κρυσταλλία Κεφαλούδη, Γιάννης Χατζηγεωργίου, Στέλλα Κοσμοπούλου, Κωνσταντίνος Λάγκος, Ναταλία Δήμου**.

Παρούσα στη βραδιά είναι, φυσικά, και η πόλη-συνώνυμο της Αποκριάς. Καλεσμένοι στο στούντιο καρναβαλιστές από την **Πάτρα**, οι οποίοι με τους ξέφρενους χορούς και τα ξεχωριστά κοστούμια τους δίνουν τον παλμό των Αποκριών.

*Ένα μοναδικό πάρτι, γεμάτο κέφι και αυθεντική αποκριάτικη διάθεση. Είστε όλοι καλεσμένοι!*

**ΠΡΟΓΡΑΜΜΑ  ΣΑΒΒΑΤΟΥ  01/03/2025**

**Παρουσίαση**: Γιώργος Κουβαράς

**Σκηνοθεσία:** Κώστας Μυλωνάς

**Αρχισυνταξία**: Δημήτρης Χαλιώτης  
**Παραγωγή**: Rhodium Productions /Κώστας Γ. Γανωτής

|  |  |
| --- | --- |
| Ταινίες | **WEBTV GR** **ERTflix** |

**00:10**  |   **Ξένη ταινία**

**«Το κοινωνικό δίκτυο»**     
*(The Social Network)*   
**Βιογραφικό δράμα, παραγωγής ΗΠΑ 2010**

**Σκηνοθεσία**: Ντέιβιντ Φίντσερ  
**Σενάριο**: Άαρον Σόρκιν  
**Πρωταγωνιστούν**: Τζέσι Άιζενμπεργκ, Άντριου Γκάρφιλντ, Άρον Σόρκιν, Τζάστιν Τίμπερλεϊκ, Άρμι Χάμερ, Ντακότα Τζόνσον, Ρούνι Μάρα, Τζος Πενς, Ρασίντα Τζόουνς

**Διάρκεια**: 112'

**Υπόθεση**: Μια φθινοπωρινή νύχτα του 2003, ο σπουδαστής του Χάρβαρντ και ιδιοφυής προγραμματιστής υπολογιστών Μαρκ Ζούκερμπεργκ κάθεται στον υπολογιστή του και αρχίζει να δουλεύει με θέρμη πάνω σε μια νέα ιδέα. Μέσα σε μια μανία blogging και προγραμματισμού, αυτό που αρχίζει στο δωμάτιο του κοιτώνα του σύντομα γίνεται ένα παγκόσμιο κοινωνικό δίκτυο και μια επανάσταση στην επικοινωνία. Μόλις έξι χρόνια και 500 εκατομμύρια φίλους αργότερα, ο Μαρκ Ζούκερμπεργκ είναι ο νεότερος δισεκατομμυριούχος στην ιστορία, αλλά γι’ αυτόν τον επιχειρηματία, η επιτυχία οδηγεί σε προσωπικές και νομικές επιπλοκές.  
  
Το σενάριο έγραψε ο Άρον Σόρκιν και είναι βασισμένο στο βιβλίο «The Accidental Billionaires» του Μπεν Μέζριχ.

Η ταινία κέρδισε **3 Όσκαρ**, στις κατηγορίες **Διασκευασμένου σεναρίου, Μοντάζ και Μουσική**ς και απέσπασε **και 4 Χρυσές Σφαίρες** *Καλύτερης ταινίας-Δράμα, Σκηνοθεσίας, Σεναρίου και Μουσικής*.

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**02:10**  |   **Καλημέρα Είπαμε;  (E)**  

**ΠΡΟΓΡΑΜΜΑ  ΚΥΡΙΑΚΗΣ  02/03/2025**

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**05:00**  |   **Σαββατοκύριακο από τις 5**

**Ενημερωτική εκπομπή με τον Δημήτρη Κοτταρίδη και τη Νίνα Κασιμάτη**

Ο **Δημήτρης Κοτταρίδης** και η **Νίνα Κασιμάτη,** κάθε **Σαββατοκύριακο,** από τις **05:00** έως τις **09:00**, μέσα από την ενημερωτική εκπομπή **«Σαββατοκύριακο από τις 5»,** που μεταδίδεται από την ΕΡΤ1 και από το EΡΤNEWS, παρουσιάζουν ειδήσεις, ιστορίες, πρόσωπα, εικόνες, πάντα με τον δικό τους ιδιαίτερο τρόπο και με πολύ χιούμορ.

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**09:00**  |   **Καλημέρα Είπαμε;**

**Ψυχαγωγική εκπομπή με τη Ζωή Κρονάκη και τον Τάσο Ιορδανίδη**

Κάθε **Σάββατο και Κυριακή**, για τρεις ώρες, από τις **9 το πρωί ώς τις 12 το μεσημέρι**, η **Ζωή Κρονάκη** και ο **Τάσος Ιορδανίδης** μάς λένε την πιο ζέστη «καλημέρα»! Οι δύο παρουσιαστές ενώνουν τις δυνάμεις τους για να κάνουν τα Σαββατοκύριακά μας πιο ενδιαφέροντα με ενημέρωση και ψυχαγωγία σε σωστές δόσεις, σ’ ένα **τρίωρο infotainment πολυθεματικό μαγκαζίνο**. Με σύγχρονη ματιά, με ζωντανές συνδέσεις, πλούσια και αποκλειστικά ρεπορτάζ, η Ζωή Κρονάκη, ο Τάσος Ιορδανίδης και η ομάδα της εκπομπής μάς μεταφέρουν τον παλμό της κοινωνίας για όσα μας ενδιαφέρουν, αλλά και μας ψυχαγωγούν σε μια πολυθεματική εκπομπή.

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**12:00**  |   **Ειδήσεις - Αθλητικά - Καιρός**   
  
Παρουσίαση: **Μαριάννα Πετράκη**

|  |  |
| --- | --- |
| Ταινίες | **WEBTV** |

**13:00**  |   **Ελληνική Ταινία**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**15:00**  |   **Μαμά-δες Θ' ΚΥΚΛΟΣ (ΝΕΟ ΕΠΕΙΣΟΔΙΟ)**

Οι «Μαμά-δες», η αγαπημένη εκπομπή της ΕΡΤ, η μοναδική της ελληνικής τηλεόρασης που ασχολείται αποκλειστικά με τη γονεϊκότητα, συνεχίζουν την τηλεοπτική πορεία τους στην **ΕΡΤ1**, κάθε Κυριακή στις 15:00, με διαφορετική **παρουσιάστρια-έκπληξη σε κάθε επεισόδιο**.

Μετά την επιτυχημένη παρουσίαση αρχικά από τη **Ζωή Κρονάκη** στην ΕΡΤ2 και στη συνέχεια στην ΕΡΤ1 από την **Τζένη Θεωνά**, η εκπομπή θα έχει διαφορετική παρουσιάστρια σε κάθε επεισόδιο. Μια γνωστή μαμά από τον χώρο της Τέχνης, της τηλεόρασης ή του αθλητισμούθα αναλαμβάνει κάθε φορά να παρουσιάσει τις «Μαμά-δες» με τον δικό της τρόπο.

**ΠΡΟΓΡΑΜΜΑ  ΚΥΡΙΑΚΗΣ  02/03/2025**

Κάθε εκπομπή θα είναι κομμένη και ραμμένη στα μέτρα της μαμάς που θα την παρουσιάζει και θα περιλαμβάνει θέματα που αφορούν τη δική της διαδρομή στη μητρότητα. Παράλληλα θα φιλοξενεί μια φίλη ή έναν φίλο της, σε μια συζήτηση, μέσα από την οποία θα ξεδιπλώνονται ιδιαίτερες γονεϊκές πτυχές και θα αποκαλύπτονται ξεχωριστές ιστορίες, με αρκετές δόσεις χιούμορ αλλά και συγκίνησης.

**Παρουσιάστρια η Νίνα Κασιμάτη**

**Καλεσμένοι οι Δημήτρης Κοτταρίδης**, **Βέρα Αθανασίου**, **Κωνσταντία Δημογλίδου**

Οι **«Μαμά-δες»** έρχονται την **Κυριακή 2 Μαρτίου 2025**, στις **15:00**, με παρουσιάστρια τη δημοσιογράφο **Νίνα Κασιμάτη.**

Η δημοσιογράφος της **ΕΡΤ** μιλάει για τα δυο παιδιά της και για το πώς είναι να ζει μόνιμα στην Κόρινθο και εξομολογείται ότι έγινε πολύ νέα μαμά, γεγονός που την έκανε να μεγαλώσει μαζί με τα παιδιά της.

Πρώτος καλεσμένος της Νίνας Κασιμάτη είναι ο αγαπημένος φίλος και συμπαρουσιαστής της στην εκπομπή «Σαββατοκύριακο από τις 5» της ΕΡΤ, **Δημήτρης Κοτταρίδης**, με τον οποίο μιλάνε για τα δύο παιδιά του.

Στη συνέχεια, η Νίνα Κασιμάτη μπαίνει στην κουζίνα και μαγειρεύει το αγαπημένο φαγητό των παιδιών της, που δεν είναι άλλο από ένα λαχταριστό σουφλέ ζυμαρικών στον φούρνο.

Αργότερα, συναντάει την ψυχολόγο-ψυχοθεραπεύτρια,**Βέρα Αθανασίου**, με την οποία συζητούν για την επιρροή που έχουν οι παρέες και οι φίλοι στα παιδιά μας.

Τέλος, η παρουσιάστρια υποδέχεται την εκπρόσωπο Τύπου της Ελληνικής Αστυνομίας, **Κωνσταντία Δημογλίδου**, η οποία αναφέρεται στην απαιτητική θέση που έχει στην Αστυνομία, αλλά και στο πώς καταφέρνει να είναι παράλληλα με αυτόν τον ρόλο της και μία καλή μαμά.

***«Μαμά-δες»! Την Κυριακή 2 Μαρτίου 2025, στις 15:00, στην ΕΡΤ1, με παρουσιάστρια τη Νίνα Κασιμάτη.   
Και κάθε Κυριακή στις 15:00, με μία διαφορετική μαμά στην παρουσίαση...***

Παρουσίαση: **Νίνα Κασιμάτη**

Αρχισυνταξία - Επιμέλεια εκπομπής: Δημήτρης Σαρρής   
Σκηνοθεσία: Βέρα Ψαρρά   
Δημοσιογραφική ομάδα: Εύη Λεπενιώτη, Λάμπρος Σταύρου   
Παραγωγή: DIGIMUM IKE

|  |  |
| --- | --- |
| Ψυχαγωγία / Τηλεπαιχνίδι | **WEBTV GR** **ERTflix** |

**15:50**  |   **Τα Τετράγωνα των Αστέρων  (E)**

**Τηλεπαιχνίδι με τη Σμαράγδα Καρύδη**

**«Τα τετράγωνα των αστέρων»** φωτίζονται από εννέα λαμπερές προσωπικότητες, που έρχονται να βοηθήσουν δύο νέους παίκτες να κάνουν τρίλιζες μαζί τους και να διεκδικήσουν έως και 10.000 ευρώ. Η βοήθειά των αστεριών, βέβαια, μερικές φορές αποδεικνύεται παραπλανητική…

O **Παναγιώτης Πετράκης**, η **Ζωή Κρονάκη**, ο **Μάκης Δελαπόρτας**, η **Κατερίνα Τσάβαλου**, η **Χριστίνα Βραχάλη**, ο **Αλέξανδρος Παπανδρέου**, η **Κατερίνα Κρανίδη**, ο **Θοδωρής Κατσαφάδος** και ο μοναδικός **Νίκος Βερλέκης** πλαισιώνουν τη **Σμαράγδα Καρύδη**, σε ένα άκρως διασκεδαστικό επεισόδιο, γεμάτο κέφι, μουσικές και εξωφρενικές ιστορίες.

**ΠΡΟΓΡΑΜΜΑ  ΚΥΡΙΑΚΗΣ  02/03/2025**

Οι δύο νέοι παίκτες, ο **Ανδρέας Δουμάκης** και η **Βιργινία Γερονίκου,** προσπαθούν να βγάλουν άκρη μ’ αυτά που ακούν από τα αστέρια και διεκδικούν έως και 10.000 ευρώ. Ποιος από τους δύο θα φτάσει στον τελικό; Και πόσα χρήματα θα κερδίσει;

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**17:00**  |   **Φτάσαμε (ΝΕΟ ΕΠΕΙΣΟΔΙΟ)**

**Με τον Ζερόμ Καλούτα**

Ένας νέος κύκλος περιπέτειας, εξερεύνησης και γνωριμίας με πανέμορφους τόπους και ακόμα πιο υπέροχους ανθρώπους στην εκπομπή **«Φτάσαμε»** με τον **Ζερόμ Καλούτα,** που μεταδίδεται από την **ΕΡΤ1,** κάθε **Κυριακή,** στις **17:00.**

Στον τρίτο κύκλο αυτού του διαφορετικού ταξιδιωτικού ντοκιμαντέρ, ο Ζερόμ ανακαλύπτει νέους μακρινούς ή κοντινότερους προορισμούς και μυείται στα μυστικά, στις παραδόσεις και στον τρόπο ζωής των κατοίκων τους.

Γίνεται θαλασσόλυκος σε ελληνικά νησιά και σε παραθαλάσσιες πόλεις, ανεβαίνει σε βουνά, διασχίζει φαράγγια, δοκιμάζει σκληρές δουλειές ή ντελικάτες τέχνες, μαγειρεύει με κορυφαία προϊόντα της ελληνικής γης, εξερευνά τοπικούς θρύλους, γίνεται αγρότης, κτηνοτρόφος, μούτσος ή καπετάνιος! Πάντα με οδηγό τη διάθεση να γίνει ένα με τον τόπο και να κάνει νέους φίλους, πάντα με το γιουκαλίλι στο χέρι και μια αυτοσχέδια μελωδία κι έναν στίχο, εξαιρετικά αφιερωμένο στους ανθρώπους που δίνουν ζωή και ταυτότητα σε κάθε περιοχή.

**Επεισόδιο 25ο: «Στα μυστικά του Αιγαίου με το “Αρχιπέλαγος”»**

Ένα διαφορετικό επεισόδιο εξερεύνησης του θαυμαστού κόσμου της θάλασσας αρχίζει την **Κυριακή 2 Μαρτίου 2025** για την εκπομπή **«Φτάσαμε»** με τον **Ζερόμ Καλούτα**, ο οποίος, με σημείο εκκίνησης το **Πυθαγόρειο** της **Σάμου**, σαλπάρει με κατεύθυνση προς τους **Λειψούς** για μια θαλασσινή περιπέτεια στα μυστικά του Αιγαίου.

Με ξεναγούς μέλη της ομάδας του **Ινστιτούτου Θαλάσσιας Προστασίας «Αρχιπέλαγος»** απ’ όλο τον κόσμο, ο Ζερόμ μπαίνει σε έναν κόσμο άγνωστο, πολύχρωμο και γοητευτικό. Βοηθάει στη συλλογή πλαγκτόν και μαθαίνει πολύτιμες πληροφορίες για το μεγάλο πρόβλημα της ρύπανσης του βυθού και τις συνέπειές του σε όλο τον θαλάσσιο κόσμο, ακούει τους ήχους της θάλασσας και των θηλαστικών της και ενημερώνεται για τις διαφορετικές γλώσσες και τις αξιοθαύμαστες συνήθειές τους.

Στους μαγευτικούς **Λειψούς**, ο Ζερόμ επισκέπτεται το Καταφύγιο Θαλάσσιας Ζωής Αιγαίου, ένα νοσοκομείο όχι μόνο για τα θαλάσσια είδη, αλλά συνολικά για τη θάλασσα. Παράλληλα, ανακαλύπτει την ομορφιά των θαλάσσιων κήπων και τη σημασία του μοναδικού φυτού της ποσειδωνίας, που πέρα από σύμβολο της Μεσογείου είναι και μια σημαντική πνοή ζωής για τον θαλάσσιο κόσμο, που δεν συναντάται πουθενά αλλού στην υδρόγειο.

Στο γραφικό και πανέμορφο **Μαράθι**, ο Ζερόμ συναντά τους δύο μοναδικούς μόνιμους κατοίκους του και το επεισόδιο ολοκληρώνεται εν πλω, στο απέραντο μπλε του Αιγαίου, που μοιράζει απλόχερα ζωή και μαγεία.

**Παρουσίαση:** Ζερόμ Καλούτα

**Σκηνοθεσία:** Ανδρέας Λουκάκος

**Διεύθυνση παραγωγής:** Λάμπρος Παπαδέας

**Αρχισυνταξία:** Χριστίνα Κατσαντώνη

**Διεύθυνση φωτογραφίας:** Ξενοφών Βαρδαρός

**Οργάνωση παραγωγής:** Ειρήνη Δράκου

**Έρευνα:** Νεκταρία Ψαράκη

**ΠΡΟΓΡΑΜΜΑ  ΚΥΡΙΑΚΗΣ  02/03/2025**

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**18:00**  |   **Αναλυτικό Δελτίο Ειδήσεων - Αθλητικά - Καιρός**   
  
Παρουσίαση: **Γιάννης Μούτσιος**

|  |  |
| --- | --- |
| Ταινίες | **WEBTV** |

**19:00**  |   **Ελληνική Ταινία**

|  |  |
| --- | --- |
|  | **WEBTV** **ERTflix** |

**20:30**  |   **Μουσικό ντοκιμαντέρ**

|  |  |
| --- | --- |
| Αθλητικά | **WEBTV GR** **ERTflix** |

**22:00**  |   **Αθλητική Κυριακή**  

Η ιστορική εκπομπή της ΕΡΤ αλλά και της ελληνικής τηλεόρασης «Αθλητική Κυριακή», στην ΕΡΤ1 με τον **Πέτρο Μαυρογιαννίδη** και με μια ισχυρή ομάδα.

Ο **Παναγιώτης Βαρούχας** αναλύει τις επίμαχες φάσεις των αναμετρήσεων και ο **Αντώνης Πανούτσος** σχολιάζει τις σημαντικότερες στιγμές των ποδοσφαιρικών αγώνων. Όλα τα στιγμιότυπα των αγώνων της Super Leaque, συνεντεύξεις, ρεπορτάζ, παρασκήνιο, γκολ και φάσεις από όλα τα γήπεδα του κόσμου.Επίσης, μπάσκετ, μηχανοκίνητα σπορ, αλλά και εικόνα από όλες τις μεγάλες αθλητικές διοργανώσεις και όλα τα ολυμπιακά αθλήματα.

Παρουσίαση: Πέτρος Μαυρογιαννίδης  
Αρχισυνταξία: Γιώργος Χαϊκάλης, Γιάννης Δάρας  
Σκηνοθεσία: Μιχάλης Δημητρόπουλος  
Επιμέλεια εκπομπής: Παναγιώτης Μπότσας, Μιχάλης Πέτκωφ  
Διεύθυνση παραγωγής: Πέτρος Δουμπιώτης, Δημήτρης Ρομφαίας

**ΠΡΟΓΡΑΜΜΑ  ΚΥΡΙΑΚΗΣ  02/03/2025**

|  |  |
| --- | --- |
| Ταινίες | **WEBTV GR** **ERTflix** |

**24:00**  |   **Ξένη ταινία**

**«Κάποτε στο... Χόλιγουντ»**     
*(Once Upon a Time in... Hollywood )*

**Δραμεντί, συμπαραγωγής ΗΠΑ και Ηνωμένου Βασιλείου 2019**

**Σκηνοθεσία**: Κουέντιν Ταραντίνο  
**Πρωταγωνιστούν:** Λεονάρντο Ντι Κάπριο, Μπραντ Πιτ, Μάργκοτ Ρόμπι, Ντακότα Φάνινγκ, Σκουτ Μακνέρι, Αλ Πατσίνο, Τίμοθι Όλιφαντ, Τζέιμς Μάρσντεν, Κερτ Ράσελ, Ντέμιαν Λιούις, Τιμ Ροθ, Εμίλ Χιρς

**Διάρκεια**: 151'

**Υπόθεση**: Στην κινηματογραφική βιομηχανία του Λος Άντζελες του 1969, ένας τηλεοπτικός αστέρας σειράς γουέστερν του ’50 αγωνίζεται να κρατήσει την καριέρα του, τη δόξα και τη φήμη του στα όρια του αξιοπρεπούς. Παράλληλα φροντίζει να βρίσκει δουλειά στον κασκαντέρ κολλητό του. Λεπτομέρεια: έχει για γείτονες τη Σάρον Τέιτ και τον Ρομάν Πολάνσκι.  
  
Ο **Κουέντιν Ταραντίνο** επιστρέφει με την 9η ταινία του, μια μυθική ερωτική επιστολή στον κινηματογράφο και την τηλεόραση του τέλους της δεκαετίας του ’60 και μας βυθίζει στην εκρηκτική ομορφιά του Λος Άντζελες της εποχής. Με πρωταγωνιστικό δίδυμο δύο από τους καλύτερους ηθοποιούς της γενιάς τους, τον Λεονάρντο ντι Κάπριο και τον Μπραντ Πιτ, η ταινία είναι ένας φόρος τιμής στις τελευταίες στιγμές της χρυσής εποχής του Χόλιγουντ, ένα αριστοτεχνικό κολάζ με κινηματογραφικές και τηλεοπτικές αναφορές, όπως μόνο ο συγκεκριμένος -ασύλληπτα διαβασμένος- δημιουργός ξέρει να υπογράφει.  
  
Στις **77ες Χρυσές Σφαίρες**, η ταινία κέρδισε **τρία βραβεία**, συμπεριλαμβανομένων των Καλύτερης Ταινίας - κωμωδία ή μιούζικαλ - και Β΄ Αντρικού Ρόλου για τον Μπραντ Πιτ. Στην 92η απονομή των βραβείων Όσκαρ, η ταινία έλαβε 10 υποψηφιότητες: Καλύτερη Ταινία, Καλύτερη Σκηνοθεσία, Καλύτερος Α΄ Αντρικός Ρόλος (Ντι Κάπριο) και κέρδισε δύο χρυσά αγαλματίδια, μεταξύ των οποίων αυτό του Καλύτερου Β΄ Αντρικού Ρόλου για την εξαιρετική ερμηνεία του Μπραντ Πιτ.

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**02:40**  |   **Καλημέρα Είπαμε;  (E)**  

**ΠΡΟΓΡΑΜΜΑ ΚΑΘΑΡΗΣ ΔΕΥΤΕΡΑΣ  03/03/2025**

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**05:30**  |   **Συνδέσεις**

Ενημερωτική εκπομπή με τον **Κώστα Παπαχλιμίντζο** και την **Κατερίνα Δούκα**

Έγκαιρη και αμερόληπτη ενημέρωση,καθημερινάαπό **Δευτέρα έως Παρασκευή,** από τις **05:30** έως τις **09:00,** παρέχουν ο **Κώστας Παπαχλιμίντζος** και η **Κατερίνα Δούκα**, οι οποίοι συνδέονται με την Ελλάδα και τον κόσμο και μεταδίδουν ό,τι συμβαίνει και ό,τι μας αφορά και επηρεάζει την καθημερινότητά μας. Μαζί τους το δημοσιογραφικό επιτελείο της ΕΡΤ, πολιτικοί, οικονομικοί, αθλητικοί, πολιτιστικοί συντάκτες, αναλυτές, αλλά και προσκεκλημένοι εστιάζουν και φωτίζουν τα θέματα της επικαιρότητας.

**Σκηνοθεσία**: Γιάννης Γεωργιουδάκης

**Αρχισυνταξία**: Γιώργος Δασιόπουλος, Βάννα Κεκάτου

**Διεύθυνση φωτογραφίας**: Γιώργος Γαγάνης

**Διεύθυνση παραγωγής**: Ελένη Ντάφλου, Βάσια Λιανού

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**09:00**  |   **Πρωίαν Σε Είδον**

Ψυχαγωγική εκπομπή με τον **Φώτη Σεργουλόπουλο** και την **Τζένη Μελιτά**

Το πρωινό ψυχαγωγικό μαγκαζίνο «Πρωίαν σε είδον», με τον **Φώτη Σεργουλόπουλο** και την **Τζένη Μελιτά**, δίνει ραντεβού στους τηλεθεατές καθημερινά, από Δευτέρα έως Παρασκευή από τις **09:00** έως τις **12:00.**

Για τρεις ώρες το χαμόγελο και η καλή διάθεση μπαίνουν στο… πρόγραμμα και μας φτιάχνουν την ημέρα από νωρίς το πρωί. Ρεπορτάζ, ταξίδια, συναντήσεις, παιχνίδια, βίντεο, μαγειρική και συμβουλές από ειδικούς συνθέτουν τη θεματολογία της εκπομπής. Νέες ενότητες, περισσότερα θέματα αλλά και όλα όσα ξεχωρίσαμε και αγαπήσαμε έχουν τη δική τους θέση κάθε πρωί, στο ψυχαγωγικό μαγκαζίνο της ΕΡΤ1, για να ξεκινήσετε την ημέρα σας με τον πιο ευχάριστο και διασκεδαστικό τρόπο.

**Σκηνοθεσία**: Κώστας Γρηγορακάκης  
**Αρχισυντάκτης**: Γεώργιος Βλαχογιάννης   
**Βοηθός αρχισυντάκτη**: Ευφημία Δήμου   
**Δημοσιογραφική ομάδα**: Κάλλια Καστάνη, Μαριάννα Μανωλοπούλου, Ιωάννης Βλαχογιάννης, Χριστιάνα Μπαξεβάνη, Κωνσταντίνος Μπούρας, Μιχάλης Προβατάς, Βαγγέλης Τσώνος   
**Υπεύθυνη καλεσμένων**: Τεριάννα Παππά

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**12:00**  |   **Ειδήσεις - Αθλητικά - Καιρός**

Με βασικό άξονα την εγκυρότητα και την αξιοπιστία, όλες οι ειδήσεις και οι εξελίξεις από την Ελλάδα αλλά και το εξωτερικό.

Παρουσίαση: **Μαρία Σιώζου**

**ΠΡΟΓΡΑΜΜΑ ΚΑΘΑΡΗΣ ΔΕΥΤΕΡΑΣ  03/03/2025**

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**13:00**  |   **Ηλέκτρα  (Ε)**   **Β' ΚΥΚΛΟΣ**     
*Υπότιτλοι για K/κωφούς και βαρήκοους θεατές*   
  
**Ερωτικό δράμα εποχής**  
  
**Eπεισόδιο 110ο**

|  |  |
| --- | --- |
| Ψυχαγωγία / Γαστρονομία | **WEBTV** **ERTflix** |

**14:00**  |   **ΠΟΠ Μαγειρική - Η' ΚΥΚΛΟΣ** **(ΝΕΟ ΕΠΕΙΣΟΔΙΟ)**

**Εκπομπή μαγειρικής με τον σεφ Αντρέα Λαγό**

Η **«ΠΟΠ Μαγειρική»**, μέσα από τη συχνότητα της **ΕΡΤ1,** από **Δευτέρα έως Παρασκευή,** στις **14:00,** αναδεικνύει τον πλούτο των υλικών της ελληνικής υπαίθρου και δημιουργεί μοναδικές γεύσεις, με τη δημιουργική υπογραφή του σεφ **Ανδρέα Λαγού**, ο οποίος παρουσιάζει την εκπομπή.

Η «ΠΟΠ Μαγειρική» ανανεωμένη, **με νέα κουζίνα, νέο on air look** και **μουσικό σήμα**, νέες ενότητες, αλλά πάντα σταθερή στον βασικό στόχο της, να μας ταξιδέψει σε κάθε γωνιά της Ελλάδας, να φέρει στο τραπέζι μας τα ανεκτίμητης αξίας αγαθά της ελληνικής γης, να φωτίσει μέσα από τη γαστρονομία την παράδοση των τόπων μας και τη σπουδαιότητα της διαφύλαξης του πλούσιου λαογραφικού μας θησαυρού, και να τιμήσει τους παραγωγούς της χώρας μας. Σημαντικό στοιχείο σε κάθε συνταγή είναι τα βίντεο που συνοδεύουν την παρουσίαση του κάθε προϊόντος, με σημαντικές πληροφορίες για την ιστορία του, τη διατροφική του αξία, την προέλευσή του. Η εκπομπή εμπλουτίζεται, επίσης, με βίντεο-αφιερώματα που θα μας αφηγούνται τις ιστορίες των ίδιων των παραγωγών και θα μας μεταφέρουν στα πιο όμορφα και εύφορα μέρη μιας Ελλάδας, που ίσως δεν γνωρίζουμε, αλλά σίγουρα θέλουμε να μάθουμε!

Μέσα από τις ιστορίες αυτές, όλα τα **ελληνικά ΠΟΠ και ΠΓΕ προϊόντα**, καθώς και όλα τα υλικά που συνδέονται άρρηκτα με την κουλτούρα και την παραγωγή της κάθε περιοχής, θα βρουν τη δική τους θέση στην κουζίνα της εκπομπής και θα εμπνεύσουν τον Αντρέα Λαγό να δημιουργήσει συνταγές πεντανόστιμες, πρωτότυπες, γρήγορες αλλά και οικονομικές, με φόντο, πάντα, την ασυναγώνιστα όμορφη Ελλάδα. Μαζί του ο Αντρέας Λαγός θα έχει και φέτος αγαπημένα πρόσωπα της ελληνικής τηλεόρασης, καλλιτέχνες, δημοσιογράφους, ηθοποιούς και συγγραφείς που θα τον βοηθούν να μαγειρέψει, θα του μιλούν για τις δικές τους γαστρονομικές προτιμήσεις και εμπειρίες και θα του αφηγούνται με τη σειρά τους ιστορίες που αξίζει να ακουστούν.

**Σαρακοστιανό τραπέζι - Καλεσμένη στην εκπομπή η Μαριάννα Ευστρατίου**

Την **Καθαρή Δευτέρα 3 Μαρτίου 2025**, ο **Ανδρέας Λαγός** υποδέχεται τη Σαρακοστή με ανοιξιάτικη διάθεση και υπέροχη παρέα! Μαζί του στο στούντιο της «**ΠΟΠ Μαγειρικής**» έρχεται η γνωστή τραγουδίστρια **Μαριάννα Ευστρατίου,** για να μαγειρέψουν δύο κλασικές συνταγές, που δεν μπορούν να λείψουν από κανένα σαρακοστιανό τραπέζι. Ποιες είναι αυτές; **Χταπόδι με κοφτό μακαρονάκι** και **χαλβάς με ταχίνι, κακάο** και **καρύδια**. Ακόμη, μαθαίνουμε πώς φτιάχνεται παραδοσιακά η λαγάνα και τα έθιμα της Σαρακοστής.

Η Μαριάννα Ευστρατίου μιλάει, μεταξύ άλλων, για τα φοιτητικά χρόνια στη Γερμανία, για τις διαφορές που έχει ο θεσμός της Eurovision σήμερα σε σχέση με προηγούμενες εποχές, για το πώς της φάνηκε το τραγούδι της Klavdia, αλλά και για τη συνεργασία της με τον Μάνο Χατζιδάκι.

**ΠΡΟΓΡΑΜΜΑ ΚΑΘΑΡΗΣ ΔΕΥΤΕΡΑΣ  03/03/2025**

Επιμέλεια συνταγών-παρουσίαση: Ανδρέας Λαγός  
Σκηνοθεσία: Γιώργος Λογοθέτης  
Αρχισυνταξία: Tζίνα Γαβαλά  
Διεύθυνση παραγωγής: Βασίλης Παπαδάκης  
Διευθυντής Φωτογραφίας: Θέμης Μερτύρης  
Υπεύθυνη Καλεσμένων- Δημοσιογραφική επιμέλεια: Νικολέτα Μακρή

Οργάνωση παραγωγής: Θοδωρής Σ. Καβαδάς

Παραγωγή: GV Productions

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**15:00**  |   **Στούντιο 4**

Ψυχαγωγικό μαγκαζίνο με τη **Νάνσυ Ζαμπέτογλου** και τον **Θανάση Αναγνωστόπουλο**

Το ψυχαγωγικό μαγκαζίνο **«Στούντιο 4»,** με τη **Νάνσυ Ζαμπέτογλου** και τον **Θανάση Αναγνωστόπουλο**, μας κρατάει συντροφιά στην ΕΡΤ1 από **Δευτέρα έως Παρασκευή** στις **15:00**, με εκλεκτούς καλεσμένους, ενδιαφέροντα θέματα, ιδιαίτερες ανθρώπινες ιστορίες και, πάνω απ’ όλα, θετική διάθεση και ενέργεια.

Φέτος, στην κουζίνα εύκολες και πεντανόστιμες συνταγές για το καθημερινό τραπέζι φτιάχνουν ο **Δημήτρης Μακρυνιώτης** και ο **Σταύρος Βαρθαλίτης**.

Με πρόσωπα από την Ελλάδα και το εξωτερικό που ξεχώρισαν, με τα viral video της ημέρας, θέματα από την επικαιρότητα, πολιτιστικά, με πλούσιο ρεπορτάζ, απευθείας συνδέσεις, ανθρώπινες ιστορίες που εμπνέουν, το «Στούντιο 4», για τέταρτη χρονιά, στην ΕΡΤ1!

**Επιμέλεια-Παρουσίαση:** Νάνσυ Ζαμπέτογλου, Θανάσης Αναγνωστόπουλος

**Σκηνοθεσία:** Θανάσης Τσαουσόπουλος

**Αρχισυνταξία:**  Κλεοπάτρα Πατλάκη

**Βοηθός αρχισυντάκτης:**  Διονύσης Χριστόπουλος  
**Συντακτική ομάδα:** Κώστας Βαϊμάκης, Θάνος Παπαχάμος, Αθηνά Ζώρζου, Βάλια Ζαμπάρα, Κωνσταντίνος Κούρος, Kωνσταντίνος Αρκάς

**Project director:** Γιώργος Ζαμπέτογλου

**Μουσική επιμέλεια:** Μιχάλης Καλφαγιάννης

**Υπεύθυνη καλεσμένων:** Μαρία Χολέβα

**Στην κουζίνα**: Δημήτρης Μακρυνιώτης και Σταύρος Βαρθαλίτης

**Διεύθυνση παραγωγής:** Κυριακή Βρυσοπούλου

**Παραγωγή:** EΡT-PlanA

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**18:00**  |   **Αναλυτικό Δελτίο Ειδήσεων - Αθλητικά - Καιρός**

Με βασικό άξονα την εγκυρότητα και την αξιοπιστία, όλες οι ειδήσεις και οι εξελίξεις από την Ελλάδα αλλά και το εξωτερικό.  
Παρουσίαση: **Απόστολος Μαγγηριάδης**

**ΠΡΟΓΡΑΜΜΑ ΚΑΘΑΡΗΣ ΔΕΥΤΕΡΑΣ  03/03/2025**

|  |  |
| --- | --- |
| Ψυχαγωγία / Τηλεπαιχνίδι | **WEBTV GR** **ERTflix** |

**19:00**  |   **Switch (ΝΕΟ ΕΠΕΙΣΟΔΙΟ)**     
  
**Τηλεπαιχνίδι με την Ευγενία Σαμαρά**

Το πιο διασκεδαστικό τηλεπαιχνίδι ανανεωμένο, με νέες δοκιμασίες, περισσότερη μουσική και διασκέδαση, ταχύτητα, εγρήγορση, ανατροπές και, φυσικά, με παίκτες που δοκιμάζουν τα όριά τους.

Από **Δευτέρα έως Παρασκευή,** στις **19:00,** η **Ευγενία Σαμαρά**, πιστή στο να υποστηρίζει πάντα τους παίκτες και να τους βοηθάει με κάθε τρόπο, υποδέχεται τις πιο κεφάτες παρέες της ελληνικής τηλεόρασης. Οι παίκτες δοκιμάζουν τις γνώσεις, την ταχύτητα, αλλά και το χιούμορ τους, αντιμετωπίζουν τις ανατροπές, τις… περίεργες ερωτήσεις και την πίεση του χρόνου και διεκδικούν μεγάλα χρηματικά ποσά.

**Παρουσίαση:** Ευγενία Σαμαρά  
**Σκηνοθεσία:** Δημήτρης Αρβανίτης  
**Αρχισυνταξία:** Νίκος Τιλκερίδης  
**Διεύθυνση παραγωγής:** Ζωή Τσετσέλη  
**Executive Producer:** Πάνος Ράλλης, Ελισάβετ Χατζηνικολάου  
**Παραγωγός:** Σοφία Παναγιωτάκη  
**Παραγωγή:** ΕΡΤ

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**19:45**  |   **Ηλέκτρα Β' ΚΥΚΛΟΣ** **(ΝΕΟ ΕΠΕΙΣΟΔΙΟ)**

*Υπότιτλοι για K/κωφούς και βαρήκοους θεατές*

**Ερωτικό δράμα εποχής**

Το ερωτικό δράμα εποχής «Ηλέκτρα», βασισμένο σε μια ιδέα της συγγραφέως **Ελένης Καπλάνη**, σε σκηνοθεσία της **Βίκυς Μανώλη** και σενάριο των **Μαντώς Αρβανίτη** και **Θωμά Τσαμπάνη**, μεταδίδεται από **Δευτέρα έως Παρασκευή**, στις **19:45,** με καινούργια επεισόδια γεμάτα ανατροπές, ανομολόγητους έρωτες και σκοτεινά μυστικά που έρχονται στο φως.

***Η σειρά, αμέσως μετά τη μετάδοσή της από την ΕΡΤ1, είναι διαθέσιμη στο ERTFLIX.***

Το σκληρό φως του ήλιου φωτίζει το μικρό νησί της Αρσινόης. Ένοχα μυστικά, προδοσίες, εγκλήματα, έρχονται στο φως. Ο καθρέφτης γυρνάει ανάποδα. Ο Σωτήρης, προδομένος από γυναίκα, πατέρα κι αδερφό, θα γίνει από θύμα θύτης. Οι επιλογές του σε αυτό το ταξίδι εκδίκησης θα τον οδηγήσουν στο μοιραίο τέλος.

Ο Νικόλας, σ’ ένα ειρωνικό γύρισμα της μοίρας, θα γίνει από θύτης θύμα μιας αδίστακτης γυναίκας. Η Νέμεσις είναι εδώ για τον Νικόλα μα και για την Ηλέκτρα, που πρόδωσε τον Σωτήρη, αλλά και προδόθηκε από τον Παύλο.

Ο αρραβώνας της κόρης της μαζί του θα είναι το μεγαλύτερο χτύπημα που έχει δεχτεί ποτέ στη ζωή της. Θα τ’ αντέξει; Ηλέκτρα, Σωτήρης, Παύλος, Νεφέλη και Νικόλας παλεύουν να ζήσουν, να λησμονήσουν, ν’ αγαπηθούν, να εκδικηθούν, να εξιλεωθούν. Όλοι τους έρμαια της μοίρας μα και των επιλογών τους.

**ΠΡΟΓΡΑΜΜΑ ΚΑΘΑΡΗΣ ΔΕΥΤΕΡΑΣ  03/03/2025**

Καθένας στον πόνο του, καθένας στη μοναξιά του μα και στην οργισμένη εκδίκησή του… Στο τέλος, ποιος θα νικήσει, μα και ποιος θα διαλύσει; Τι θα απομείνει; Ραγισμένες ψυχές, σκόρπια κομμάτια χάους που μονάχα ένα χέρι θεϊκό θα μπορέσει να συναρμολογήσει.

**Παίζουν**: Έμιλυ Κολιανδρή (Ηλέκτρα), Αποστόλης Τότσικας (Παύλος Φιλίππου), Τάσος Γιαννόπουλος (Σωτήρης Βρεττός), Κατερίνα Διδασκάλου (Δόμνα Σαγιά), Γιώργος Συμεωνίδης (Στέργιος Σαγιάς), Λουκία Παπαδάκη (Τιτίκα Βρεττού), Αλέξανδρος Μυλωνάς (Πέτρος Βρεττός), Θανάσης Πατριαρχέας (Νικόλας Βρεττός), Νεφέλη Κουρή (Κατερίνα), Ευαγγελία Μουμούρη (Μερόπη Χατζή), Δανάη Λουκάκη (Ζωή Νικολαΐδου), Δρόσος Σκώτης (Κυριάκος Χατζής), Ειρήνη Λαφαζάνη (Δανάη), Βίκτωρας Πέτσας (Βασίλης), Όλγα Μιχαλοπούλου (Νεφέλη), Νεκτάρια Παναγιωτοπούλου (Σοφία), Εμμανουήλ Γεραπετρίτης (Περλεπές- Διευθυντής σχολείου), Άρης Αντωνόπουλος (υπαστυνόμος Μίμης), Νίκος Ιωαννίδης (Κωνσταντής), Χρήστος Γεωργαλής (Σεραφεντίνογλου), Ιφιγένεια Πιερίδου (Ουρανία), Φανή Καταβέλη (Ελένη), Παύλος Κουρτίδης (Ορέστης Μίχος), Ελένη Κούστα (Μάρω), Αλκιβιάδης Μαγγόνας (Τέλης), Ευγενία Καραμπεσίνη (Φιλιώ), Αλέξανδρος Βάρθης (Δικηγόρος Νάσος Δημαράς), Μάκης Αρβανιτάκης (πρόεδρος δικαστηρίου), Βασίλειος-Κυριάκος Αφεντούλης (αστυνομικός Χάρης), Αιμιλιανός Σταματάκης (Σταύρος), Νίκος Μέλλος (Βλάσης Περλεπές)

*Στον ρόλο του****Τζιοβάνι,****ο****Πέτρος Σκαρμέας*** *, της* ***Φιόνας Καρτάλη*** *η* ***Θεοδώρα Τζήμου*** *και του υπουργού**ο* ***Χρήστος Φωτίδης.***

**Νέοι χαρακτήρες στη σειρά «Ηλέκτρα»:** Αλεξάνδρα Παντελάκη (Δέσπω Καραβά), Ηλιάνα Μαυρομάτη (Αγνή Ντούτση), Σπύρος Σταμούλης (Αλέξης Μπόγρης)

**Σενάριο**: Μαντώ Αρβανίτη, Θωμάς Τσαμπάνης

**Σκηνοθεσία**: Βίκυ Μανώλη

**Σκηνοθέτες**: Θανάσης Ιατρίδης, Λίνος Χριστοδούλου

**Διεύθυνση φωτογραφίας**: Γιάννης Μάνος, Αντώνης Κουνέλας

**Ενδυματολόγος**: Έλενα Παύλου

**Σκηνογράφος**: Κική Πίττα

**Οργάνωση παραγωγής**: Θοδωρής Κόντος

**Εκτέλεση παραγωγής**: JK PRODUCTIONS – ΚΑΡΑΓΙΑΝΝΗΣ

**Παραγωγή**: ΕΡΤ

**Eπεισόδιο 111ο:** Ο Νικόλας καταφέρνει να διασφαλίσει τα χρήματα για να πληρωθούν οι εργάτες. Όμως το ναυπηγείο βρίσκεται σε δεινή θέση. Μια γυναίκα περνά την πύλη του. Κάποια που φαίνεται ότι έχει παρελθόν εκεί μέσα, τόσο με την επιχείρηση όσο και με τον ίδιο τον Βρεττό. Και ότι θέλει να έχει και μέλλον. Η έγνοια του Παύλου για την Ηλέκτρα τον κάνει να την επισκεφθεί και να μην αντιληφθεί την παγίδα που του στήνει. Τόσο σε αυτόν όσο και στον Σωτήρη. Ο Νικόλας ξεπληρώνει τα χρήματα που οφείλει ο Μπόγρης από τον τζόγο. Είναι, όμως, στ' αλήθεια έτσι; Γιατί το ποσό αυτό, καταλήγει ξανά, στα χέρια του Αλέξη; Η Αγνή δέχεται ένα τηλεφώνημα από τον Τζιοβάνι, ο οποίος της δηλώνει ότι θα μείνει ήσυχος, όταν εκείνη μείνει χήρα. Η Φιόνα Καρτάλη (Θεοδώρα Τζήμου) ενημερώνει τον σύζυγό της ότι το σχέδιό τους πήγε ακριβώς όπως το είχαν σχεδιάσει. Αυτή η γυναίκα φαίνεται πως ήρθε για να μείνει. Όμως, γιατί μισεί τόσο τον Πέτρο Βρεττό;

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**21:00**  |   **Τα Καλύτερά μας Χρόνια Β' ΚΥΚΛΟΣ (E)**     
*Υπότιτλοι για K/κωφούς και βαρήκοους θεατές*   
**Οικογενειακή σειρά μυθοπλασίας**

**ΠΡΟΓΡΑΜΜΑ ΚΑΘΑΡΗΣ ΔΕΥΤΕΡΑΣ  03/03/2025**

Τα Καλύτερά μας Χρόνια κάνουν ένα άλμα δύο χρόνων και επιστρέφουν και πάλι στο 1977!   
Το 1977 βρίσκει τη Μαίρη ιδιοκτήτρια μπουτίκ στο Κολωνάκι, ενώ παράλληλα πολιορκείται επίμονα από τον κύριο Τεπενδρή **(Ιωάννης Παπαζήσης),** έναν γόη, εργένη, γνωστό bon viveur στον κόσμο της μόδας και τους κοσμικούς κύκλους της Αθήνας. Ο Στέλιος επιβιώνει με κόπο και ιδρώτα ως προϊστάμενος στο υπουργείο, αλλά υφιστάμενος της κυρίας Αργυρίου **(Έμιλυ Κολιανδρή),** κι ένα αιφνίδιο black out θα τους φέρει πιο κοντά. Η Νανά έχει αναλάβει την μπουτίκ στου Γκύζη και είναι παντρεμένη με τον Δημήτρη, που είναι πλέον ιδιοκτήτης super market και καφετέριας. Μαζί μεγαλώνουν τη μικρή Νόνη με αγάπη, με τη σκιά του απόντα πατέρα Αποστόλη να παραμένει εκεί. Παράλληλα βρίσκουμε την Ερμιόνη με τον κυρ Νίκο, να έχουν μετακομίσει μαζί στο παλιό σπίτι της κυρίας Ρούλας και να προσπαθούν να συνηθίσουν τη συμβίωσή τους ως παντρεμένοι, μετά από τόσα χρόνια μοναξιάς. Δίπλα τους παραμένει πάντα η Πελαγία, που προσπαθεί με κάθε τρόπο να διεκδικήσει τον διευθυντή του αστυνομικού τμήματος της γειτονιάς τους. Η Ελπίδα, αν και απογοητευμένη από το χώρο της υποκριτικής επιμένει να προσπαθεί να τα καταφέρει στο πλευρό του Άλκη, ενώ ο Αντώνης γνωρίζει ξανά τον έρωτα στο πρόσωπο της Δώρας **(Νατάσα Εξηνταβελώνη),** μιας νεαρής και ανεξάρτητης δημοσιογράφου της Ελευθεροτυπίας, η οποία θα τον βοηθήσει να κάνει τα πρώτα του βήματα στη δημοσιογραφία.

Μαζί με τους μεγάλους, μεγαλώνουν όμως και οι μικροί. Ο **Άγγελος (Δημήτρης Σέρφας),** 16 πλέον χρονών, περνάει την εφηβεία του με εσωστρέφεια. Διαβάζει μελαγχολικούς ποιητές, ασχολείται με τη φωτογραφία και το σινεμά και ψάχνει διακαώς να βρει την κλίση του. Και φυσικά τον απασχολούν ακόμα τα κορίτσια. Η όμορφη καθηγήτριά του, ο πρώτος του έρωτας η Σοφία **(Ιωάννα Καλλιτσάντση)** που επιστρέφει στην Αθήνα μετά από χρόνια, η καλύτερή του φίλη η Άννα **(Κωνσταντίνα Μεσσήνη),** που πλέον είναι ο τρίτος της παρέας. Στο πλευρό του Άγγελου, ο κολλητός του, ο Λούης **(Βαγγέλης Δαούσης),** που η εφηβεία τον βρίσκει αποκλειστικά απασχολημένο με το αντίθετο φύλο. Διαβάζει περιοδικά με «γυμνές», μέσα στην τάξη, κλέβει τη βέσπα του πατέρα του για να πάει στα club, μεθάει και τολμάει να μαζέψει εμπειρίες με κάθε τρόπο.

Όλοι μαζί βαδίζουν προς το νήμα του τερματισμού της δεκαετίας του 1970, με την έντονη μυρωδιά της εποχής να επηρεάζει την καθημερινότητά τους και να προμηνύει τον ερχομό των εμβληματικών 80s. Έγχρωμα πλάνα, ξένα τραγούδια, νέα μόδα και χτενίσματα, καινούργιες συνήθειες, clubs και discotheques θα συνοδεύσουν τις περιπέτειες των Αντωνόπουλων και της υπόλοιπης γειτονιάς. Νέοι έρωτες, ρυτίδες, χαμένες κόρες, επανενώσεις, αποχαιρετισμοί, απωθημένα, πείσματα και πειραματισμοί επικρατούν και ταράζουν τα νερά της γνώριμής μας γειτονιάς στου Γκύζη…

**Eπεισόδιο 14ο: «Έμφραγμα»**

Ο κυρ Νίκος παθαίνει έμφραγμα και όλοι αφήνουν τις δουλειές τους και τον συντρέχουν. Ο Στέλιος στη δουλειά του εκπλήσσεται δυσάρεστα από την προϊσταμένη του, κυρία Αργυρίου, κι ο Άγγελος με τους φίλους του αποφασίζουν να αναλάβουν το περίπτερο για όσο θα λείπει ο κυρ Νίκος. Η Νανά γίνεται απότομη με τις πελάτισσες της μπουτίκ και αυτό γίνεται αφορμή για να λογοφέρουν με τη Μαίρη. Η Ερμιόνη από τον καημό της το ρίχνει στα γλυκά και ο Δημήτρης φλερτάρει τη Νανά.

**Σκηνοθεσία**: Νίκος Κρητικός

**Σενάριο**: Νίκος Απειρανθίτης, Δώρα Μασκλαβάνου, Κατερίνα Μπέη.

**Παραγωγοί**: Ναταλί Δούκα, Διονύσης Σαμιώτης

**Διεύθυνση φωτογραφίας:** Βασίλης Κασβίκης

**Production designer**: Δημήτρης Κατσίκης

**Ενδυματολόγος**: Μαρία Κοντοδήμα

**Casting director**: Σοφία Δημοπούλου, Φραγκίσκος Ξυδιανός

**Παραγωγή**: Tanweer Productions

**ΠΡΟΓΡΑΜΜΑ ΚΑΘΑΡΗΣ ΔΕΥΤΕΡΑΣ  03/03/2025**

**Παίζουν**: Μελέτης Ηλίας (Στέλιος), Κατερίνα Παπουτσάκη (Μαίρη), Υβόννη Μαλτέζου (Ερμιόνη), Τζένη Θεωνά (Νανά), Εριφύλη Κιτζόγλου (Ελπίδα), Δημήτρης Καπουράνης (Αντώνης), Μανώλης Γκίνης (Άγγελος), Ερρίκος Λίτσης (Νίκος), Μιχάλης Οικονόμου (Δημήτρης), Γιάννης Δρακόπουλος (παπα-Θόδωρας), Νατάσα Ασίκη (Πελαγία), Λίλα Μπακλέση(Αγγελική) Ρένος Χαραλαμπίδης (Βαγγέλης Παπαδόπουλος) Γιολάντα Μπαλαούρα (Ρούλα), Τόνια Σωτηροπούλου (Αντιγόνη), Ρένα Κυπριώτη (Ναντίν Μαρκάτου),Εκτορας Φέρτης (Λούης), Αμέρικο Μέλης (Χάρης), Μάνια Γκουργιώτη (Αννα)  
  
**Guests**: Έμιλυ Κολιανδρή: (στον ρόλο της κ. Αργυρίου, προϊσταμένης του Στέλιου στο υπουργείο. Πρόκειται για μία πολύ αυστηρή, επικριτική αλλά γοητευτική και δυναμική γυναίκα, που δεν θα αφήσει τον Στέλιο σε χλωρό κλαρί), Θοδωρής Ιγνατιάδης (κλητήρας), Γιάννης Λατουσάκης (Πασχάλης), Φωτεινή Παπαχριστοπούλου (κ. Σωτηροπούλου), Δέσποινα Πολυκανδρίτου (Σούλα)

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**22:00**  |   **Η Παραλία -** **Β' ΚΥΚΛΟΣ**  **(ΝΕΟ ΕΠΕΙΣΟΔΙΟ)**     
*Υπότιτλοι για K/κωφούς και βαρήκοους θεατές*   
  
**Δραματική σειρά**

Η αγαπημένη δραματική σειρά **«Η παραλία»**, σε σενάριο **Παναγιώτη Ιωσηφέλη** και σκηνοθεσία **Στέφανου Μπλάτσου**, που αγαπήθηκε από το κοινό για τις δυνατές ιστορίες και τους πολύπλευρους χαρακτήρες, συνεχίζει την επιτυχημένη πορεία της στην **ΕΡΤ1**, από **Δευτέρα έως Πέμπτη**, στις **22:00**, με καινούργια επεισόδια γεμάτα ίντριγκες, συγκινήσεις και εκπλήξεις.

**Στην Κρήτη του 1975**

Η δεύτερη σεζόν της «Παραλίας» μάς μεταφέρει στην Κρήτη του 1975, σε μια εποχή όπου η Ελλάδα αφήνει σιγά σιγά πίσω της το σκοτάδι της χούντας και η Δημοκρατία παλεύει να βρει τα πατήματά της στο ανασυγκροτημένο ελληνικό κράτος. Στους λαξευμένους βράχους των Ματάλων, παλιοί και νέοι χαρακτήρες συνυπάρχουν και αναζητούν την ταυτότητά τους μέσα σ’ έναν κόσμο που αλλάζει ραγδαία.

**Μυστικά, έρωτας και εκδίκηση**

Ταυτόχρονα, μια σκοτεινή ιστορία από την περίοδο της γερμανικής Κατοχής έρχεται στην επιφάνεια, απειλώντας ακόμα μια φορά να στοιχειώσει το παρόν. Μια ιστορία που όλοι λίγο έως πολύ ήξεραν, αλλά πολύ συνειδητά επέλεξαν να ξεχάσουν, και όσοι την έζησαν και επιβίωσαν, αργά ή γρήγορα, θα ζητήσουν εκδίκηση. Η επιστροφή του Παύλου (Δημήτρης Κίτσος) στην πατρογονική γη και η γνωριμία του με την Ιφιγένεια (Αφροδίτη Λιάντου) θα φέρουν στην επιφάνεια έναν απαγορευμένο, αλλά ταυτόχρονα παράφορο, έρωτα. Ο Παύλος προσπαθεί να πάρει την εξουσία στα χέρια του, ενώ η Ιφιγένεια να τη διατηρήσει. Δεν γίνεται ο ένας να επιτύχει, χωρίς να αποτύχει ο άλλος.

**Μια ωδή στην Κρήτη και στον έρωτα**

Η σειρά «Η παραλία» επιστρέφει για μια δεύτερη σεζόν γεμάτη ίντριγκες, συγκινήσεις και εκπλήξεις. Μια ωδή στην Κρήτη, στην ομορφιά της φύσης και στη δύναμη του απαγορευμένου έρωτα. Η συνέχεια της αγαπημένης σειράς υπόσχεται να είναι ακόμα πιο συναρπαστική, με τους παλιούς ήρωες να έρχονται αντιμέτωποι με νέες προκλήσεις και νέους χαρακτήρες να φέρνουν φρέσκο αέρα στην ιστορία.

*Πόσα μυστικά μπορεί να κρύβονται στα άδυτα νερά των Ματάλων;*

***Η σειρά μεταδίδεται από την ΕΡΤ1 από Δευτέρα έως Πέμπτη, στις 22:00, και αμέσως μετά είναι διαθέσιμη στο ERTFLIX.***

**ΠΡΟΓΡΑΜΜΑ ΚΑΘΑΡΗΣ ΔΕΥΤΕΡΑΣ  03/03/2025**

**Παίζουν**: Δημήτρης Μοθωναίος (Χάρης Καλαφάτης), Μαρία Ναυπλιώτου (χήρα Ειρήνη), Νικολάκης Ζεγκίνογλου (πιτσιρικάς Μανώλης), Αλέξανδρος Λογοθέτης (Διονύσης Αρχοντάκης), Δημήτρης Κίτσος (Παύλος Αρχοντάκης), Μπέτυ Λιβανού (Νικολίνα Αρχοντάκη), Γιώργος Νινιός (Δημητρός Αρχοντάκης), Μαίρη Μηνά (Μαίρη), Νικόλας Παπαγιάννης (Γράντος Μαυριτσάκης), Ευσταθία Τσαπαρέλη (Κερασία Μαυριτσάκη), Αλέξανδρος Μούκανος (παπα-Νικόλας Μαυριτσάκης), Κατερίνα Λυπηρίδου (Ελένη Ανδρουλιδάκη), Γωγώ Καρτσάνα (Μαρία Ζαφειράκη), Τάκης Σακελλαρίου (Κώστας Ζαφειράκης), Μαρία Μπαγανά (Νόνα Ζηνοβάκη), Δημήτρης Ξανθόπουλος (Σήφης Γερωνυμάκης), Αναστασία Γερωνυμάκη (Νικολαΐς Μπιμπλή), Άντριαν Φρίλινγκ (Ρόμπερτ), Νικόλας Παπαϊωάννου (Κολτσιδάκης), Νίκος Καραγεώργης (Παντελής Αρβανιτάκης), Γιώργος Γιαννόπουλος (Μανόλης Παπαγιαννάκης), Ξένια Ντάνια (Τες Γουίλσον), Ελεάνα Στραβοδήμου (Ναταλί Πασκάλ), Γιώργος Σαββίδης (Τόμι Μπέικερ)

**Νέοι χαρακτήρες στη σειρά «Η παραλία»:** Αφροδίτη Λιάντου (Ιφιγένεια Τουφεξή), Αλεξία Καλτσίκη (Φανή Τουφεξή), Κώστας Κάππας (Χρήστος Τουφεξής), Χρήστος Κραγιόπουλος (Απόστολος Τουφεξής), Ντένια Στασινοπούλου (Σοφί), Σύρμω Κεκέ (Μπέρτα), Ειρήνη Γιώτη (Άρια), Ανδριάνα Σαράντη (Γιούντιθ), Ευθαλία Παπακώστα (Έιμι), Άλκης Μπακογιάννης (Ιάκωβος Γεροντάκης)

**Σενάριο**: Παναγιώτης Ιωσηφέλης

**Εμπνευσμένο από την πρωτότυπη ιδέα των:** Πηνελόπης Κουρτζή και Αυγής Βάγια

**Εμπνευσμένο από το βιβλίο**: «Το κορίτσι με το σαλιγκάρι» της Πηνελόπης Κουρτζή, το οποίο κυκλοφορεί από τις εκδόσεις «Ψυχογιός»

**Σκηνοθεσία**: Στέφανος Μπλάτσος  
**Σκηνοθέτες**: Εύη Βαρδάκη, Γιώργος Κικίδης  
**Διεύθυνση φωτογραφίας**: Ανδρέας Γούλος, Άγγελος Παπαδόπουλος  
**Σκηνογραφία**: Σοφία Ζούμπερη  
**Ενδυματολογία**: Νινέττα Ζαχαροπούλου  
**Μακιγιάζ**: Λία Πρωτοπαππά, Έλλη Κριαρά  
**Ηχοληψία**: Παναγιώτης Ψημμένος, Σωκράτης Μπασιακούλης  
**Μοντάζ**: Χρήστος Μαρκάκης

**Μουσικοί-στίχοι:** Alex Sid, Δημήτρης Νάσιος (Quasamodo)

**Μουσική επιμέλεια:** Ασημάκης Κοντογιάννης  
**Casting**: Ηρώ Γάλλου  
**Οργάνωση παραγωγής:** Δημήτρης Αποστολίδης  
**Project manager**: Ορέστης Πλακιάς  
**Executive producer**: Βασίλης Χρυσανθόπουλος  
**Παραγωγός**: Στέλιος Κοτιώνης

**Εκτέλεση παραγωγής**: Foss Productions

**Παραγωγή**: ΕΡΤ  
  
**Eπεισόδιο 90ό:** Ο Μανώλης, έχοντας μάθει για τη συμπλοκή στο σημείο των αρχαίων και το ψέμα της Γιούντιθ, της ζητάει να του πει όλη την αλήθεια. Η στάση της τον κάνει έξαλλο για άλλη μια φορά και καταλήγει να της ζητήσει να τραβήξουν χωριστούς δρόμους. Στα Μάταλα καταφτάνει η αρχαιολόγος Χριστίνα Ανδρέου. Η γνωριμία της με τη Μαρία αφήνει θετικές εντυπώσεις και στις δύο. Ο Κώστας ευχαριστεί την Μπέρτα που τον «έσωσε» και ο Ρόμπερτ τους ζητάει, από εδώ και στο εξής, να είναι πιο προσεκτικοί γιατί ίσως ψάχνουν κι άλλοι τα αρχαία. Στο σπίτι του Γράντου, ο Νικόλας γνωρίζεται πιο ουσιαστικά με τον Γράντο, την Άρια και τη Νικολίνα. Η Τες καταφτάνει και μένει άφωνη με όσα συμβαίνουν εκεί. Ο Διονύσης προσεγγίζει τον Μανώλη, προκειμένου να του μιλήσει για την άμεση εμπλοκή της Γιούντιθ με τον άντρα που ψάχνει. Στο Mermaid, η Σοφί αποχαιρετά τον Δημητρό και εκείνος ξεσπάει.

**ΠΡΟΓΡΑΜΜΑ ΚΑΘΑΡΗΣ ΔΕΥΤΕΡΑΣ  03/03/2025**

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**23:00**  |   **Ο όρκος  (E)**

*Υπότιτλοι για K/κωφούς και βαρήκοους θεατές*

**«Ο όρκος»,** ένα συγκλονιστικό σύγχρονο υπαρξιακό δράμα αξιών με αστυνομική πλοκή, σε σκηνοθεσία **Σπύρου Μιχαλόπουλου** και σενάριο **Τίνας Καμπίτση**, με πρωταγωνιστές τον **Γιάννη Στάνκογλου**, την **Άννα-Μαρία Παπαχαραλάμπους**, τον **Γιώργο Γάλλο** και πλειάδα εξαιρετικών ηθοποιών, θα μεταδίδεται σε επανάληψη από την ΕΡΤ1 από **Δευτέρα έως Πέμπτη**, στις 23:00.

**Η ιστορία…**

Ο Άγγελος Ράπτης **(Γιάννης Στάνκογλου),** ίσως, ο καλύτερος γενικός χειρουργός της Ελλάδας, είναι ένας αναγνωρισμένος επιστήμονας σ’ έναν ευτυχισμένο γάμο με τη δικηγόρο Ηρώ Αναγνωστοπούλου **(Άννα-Μαρία Παπαχαραλάμπους),** με την οποία έχουν αποκτήσει μια πανέξυπνη κόρη, τη Μελίνα **(Μαρία Σιαράβα).**  
Η αντίστροφη μέτρηση αρχίζει το βράδυ των γενεθλίων του, στην εφημερία του, όταν του φέρνουν νεκρές, από τροχαίο, τη γυναίκα του και την κόρη του, οι οποίες βρίσκονταν πολλές ώρες αβοήθητες στον δρόμο. Ο Άγγελος τα χάνει όλα μέσα σε μια νύχτα: την οικογένειά του και την πίστη του. Αυτό τον οδηγεί στην άρνηση της πραγματικότητας αλλά και της ζωής.  
Φεύγει από το νοσοκομείο, απομονώνεται στο πατρικό του στη λίμνη. Παραιτείται…  
Όταν, κάποια στιγμή, σ’ ένα ερημικό στενό, στο κέντρο της Αθήνας, μια ετοιμόγεννη γυναίκα, η Λουΐζα, τον παρακαλεί να τη βοηθήσει να γεννήσει και να μην την αφήσει αβοήθητη στο δρόμο, ο Άγγελος δεν μπορεί να αρνηθεί.  
Η Λουΐζα **(Αντριάνα Ανδρέοβιτς)** είναι η σύζυγος του γνωστού εφοπλιστή, Χάρη Ζαφείρη **(Δημοσθένης Παπαδόπουλος),** ο οποίος, για να εκφράσει την ευγνωμοσύνη του, χορηγεί το εθελοντικό πρόγραμμα «Ιατρικής Δρόμου», που θέλει να αρχίσει ο αδελφός του Άγγελου, Παύλος **(Γιώργος Γάλλος),** πανεπιστημιακός καθηγητής και επιμελητής του νοσοκομείου.   
Ο Άγγελος, ο οποίος ύστερα από ένα τυχαίο γεγονός έχει βάσιμες υποψίες ότι το δυστύχημα που στοίχισε τη ζωή στη γυναίκα και στην κόρη του δεν ήταν τυχαίο γεγονός αλλά προσχεδιασμένο έγκλημα, τελικά πείθεται να ηγηθεί του προγράμματος, μέσα από το οποίο θα αναδειχθούν οι ικανότητες και ο ηρωικός χαρακτήρας των μελών της ομάδας.  
Ο γενικός ιατρός Φάνης Μαρκάτος (Προμηθέας Αλειφερόπουλος), η διασώστρια, νοσηλεύτρια Πάτι Στιούαρτ (Αρετή Τίλη), ο γνώστης του δρόμου και των νόμων του Σαλβαντόρο Κρασσάς (Σήφης Πολυζωίδης) η κοινωνική λειτουργός και επιστήθια φίλη της Ηρώς Χλόη Τερζάκη (Λουκία Μιχαλοπούλου) και ο αναισθησιολόγος Στέφος Καρούζος (Νίκος Πουρσανίδης) μαζί με τον Παύλο και τον Άγγελο θα βγουν στους δρόμους της Αθήνας και θα έρθουν αντιμέτωποι με περιστατικά που θα δοκιμάσουν τις ιατρικές τους γνώσεις αλλά και τα ψυχικά τους αποθέματα.

Μέσα από έρωτες, που γεννιούνται ή διαλύονται, σχέσεις που αναπτύσσονται ή κοντράρονται, αναδρομές στο παρελθόν και ένα μυστήριο που συνεχώς αποκαλύπτεται, ο δρόμος θα μεταμορφώσει τους ήρωες και θα κάνει τον Άγγελο να ξαναβρεί την πίστη του στη ζωή και στην Ιατρική.

**Eπεισόδιο 1ο: «Η επιστροφή»**

Άγγελος Ράπτης. Ίσως ο καλύτερος γενικός χειρουργός της Ελλάδας και μέλος μιας ευτυχισμένης οικογένειας. Ένα τροχαίο του τα παίρνει όλα μέσα σε μια νύχτα, καθώς τον φέρνει αντιμέτωπο με τα νεκρά σώματα της γυναίκας (Ηρώς) και της κόρης του (Μελίνας). Ο Άγγελος τα παρατάει όλα και φεύγει από την Αθήνα. Η επιστροφή του, έναν χρόνο μετά, μια πρόωρη γέννα στον δρόμο και μια απρόσμενη γνωριμία τον κάνουν να αναρωτηθεί αν, τελικά, ο θάνατος της γυναίκας και της κόρης τους ήταν τυχαίος.

**ΠΡΟΓΡΑΜΜΑ ΚΑΘΑΡΗΣ ΔΕΥΤΕΡΑΣ  03/03/2025**

Σκηνοθεσία: Σπύρος Μιχαλόπουλος  
Σενάριο: Τίνα Καμπίτση  
Επιμέλεια σεναρίου: Γιάννης Κώστας  
Συγγραφική ομάδα: Σελήνη Παπαγεωργίου, Νιόβη Παπαγεωργίου  
Διεύθυνση φωτογραφίας: Δημήτρης Θεοδωρίδης  
Σκηνογράφος: Εύα Πατεράκη  
Ενδυματολόγος: Δομνίκη Βασιαγέωργη  
Ηχολήπτης: Βαγγέλης Παπαδόπουλος  
Μοντέρ: Κώστας Αδρακτάς  
Σύνθεση πρωτότυπης μουσικής: Χριστίνα Κανάκη  
Βοηθός σκηνοθέτις: Ειρήνη Λουκάτου  
Casting director: Ανζελίκα Καψαμπέλη  
Οργάνωση παραγωγής: Βασίλης Διαμαντίδης  
Διεύθυνση παραγωγής: Γιώργος Μπαμπανάρας  
Παραγωγός: Σπύρος Μαυρογένης  
Εκτέλεση παραγωγής: Arcadia Media  
  
**Παίζουν**: Γιάννης Στάνκογλου (Αγγελος Ράπτης), Άννα-Μαρία Παπαχαραλάμπους (Ηρώ Αναγνωστοπούλου), Γιώργος Γάλλος (Παύλος Ράπτης), Λουκία Μιχαλοπούλου (Χλόη Τερζάκη), Δημοσθένης Παπαδόπουλος (Χάρης Ζαφείρης), Προμηθέας Αλειφερόπουλος (Φάνης Μαρκάτος), Σήφης Πολυζωίδης (Σάλβα Κρασσάς), Νικολέτα Κοτσαηλίδου (Άρτεμις Ζαφείρη), Νίκος Πουρσανίδης (Στέφανος Καρούζος), Μανώλης Εμμανουήλ (Αντώνης Λινάρδος, υπεύθυνος στη ΓΑΔΑ), Αρετή Τίλη (Πάττυ Stewart), Ντίνα Αβαγιανού (Αλέκα Αλυφαντή), Γιώργος Μπανταδάκης (Γρηγόρης Ζέρβας), Αντριάνα Ανδρέοβιτς (Λουίζα Ζαφείρη), Κωνσταντίνος Αρνόκουρος (Μιχάλης Αρβανίτης), Βίκη Χαλαύτρη, (Ηβη Γαλανού), Βένια Σταματιάδη (Μάρω Βρανά), Νεφέλη Παπαδερού (Ολίβια), Αλεξία Σαπρανίδου (Ελεάννα), Λάμπρος Κωνσταντέας (Ανδρέας Ζαφείρης), Άλκηστις Ζιρώ (κοπέλα του Ανδρέα Ζαφείρη), Γεωργία Σωτηριανάκου (Μιράντα Αλυφαντή), Βασιλική Διαλυνά (Αννα), Ελένη Στεργίου (Κλέλια Μενάνδρου), η μικρή Μαρία Σιαράβα (Μελίνα) κ.ά.

|  |  |
| --- | --- |
| Ταινίες | **WEBTV GR** **ERTflix** |

**24:00**  **| Ξένη ταινία**

**«Spotlight: Όλα στο φως»**     
*(Spotlight)*   
  
**Βιογραφικό δράμα, παραγωγής ΗΠΑ 2015**

**Σκηνοθεσία**: Τομ Μακάρθι

**Σενάριο**: Τομ Μακάρθι, Τζος Σίνγκερ

**Πρωταγωνιστούν**: Μαρκ Ράφαλο, Μάικλ Κίτον, Ρέιτσελ ΜακΆνταμς, Στάνλεϊ Τούτσι, Τζον Σλάτερι, Λιβ Σράιμπερ **Διάρκεια**: 117'  
  
**Υπόθεση**: Η ταινία αφηγείται την καθηλωτική αληθινή ιστορία της ερευνητικής ομάδας Spotlight της Boston Globe, που αποκάλυψε ένα σκάνδαλο που θα συγκλόνιζε την πόλη και ολόκληρο τον κόσμο. Για χρόνια, οι ψίθυροι για τη συγκάλυψη από την Αρχιεπισκοπή της Βοστόνης της σεξουαλικής κακοποίησης εντός της Καθολικής Εκκλησίας αγνοούνταν σε μεγάλο βαθμό από τα Μέσα Ενημέρωσης, την Αστυνομία και το νομικό σύστημα. Παρά τις αντιξοότητες, η ομάδα Spotlight πάλεψε για να αποκαλύψει την αλήθεια, ενώ η έρευνά της χάρισε το Πούλιτζερ στην Boston Globe.

**ΠΡΟΓΡΑΜΜΑ ΚΑΘΑΡΗΣ ΔΕΥΤΕΡΑΣ  03/03/2025**

Στα **Όσκαρ** του 2016 η ταινία ήταν υποψήφια σε 6 κατηγορίες, κερδίζοντας τελικά το **Βραβείο Καλύτερης ταινίας & Καλύτερου πρωτότυπου σεναρίου.**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**02:00**  |   **Πρωίαν Σε Είδον  (E)**  

|  |  |
| --- | --- |
| Ψυχαγωγία / Τηλεπαιχνίδι | **WEBTV GR** **ERTflix** |

**04:50**  |   **Switch  (E)**  

**ΠΡΟΓΡΑΜΜΑ  ΤΡΙΤΗΣ  04/03/2025**

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**05:30**  |   **Συνδέσεις**

Ενημερωτική εκπομπή με τον **Κώστα Παπαχλιμίντζο** και την **Κατερίνα Δούκα**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**09:00**  |   **Πρωίαν Σε Είδον**

Ψυχαγωγικό μαγκαζίνο με τον **Φώτη Σεργουλόπουλο** και την **Τζένη Μελιτά**

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**12:00**  |   **Ειδήσεις - Αθλητικά - Καιρός**   
  
Παρουσίαση: Μαρία Σιώζου

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**13:00**  |   **Ηλέκτρα  - Β' ΚΥΚΛΟΣ** **(E)**     
*Υπότιτλοι για K/κωφούς και βαρήκοους θεατές*

**Ερωτικό δράμα εποχής**  
  
**Eπεισόδιο 111ο**

|  |  |
| --- | --- |
| Ψυχαγωγία / Γαστρονομία | **WEBTV** **ERTflix** |

**14:00**  |   **Ποπ Μαγειρική - Η' ΚΥΚΛΟΣ** **(ΝΕΟ ΕΠΕΙΣΟΔΙΟ)**     
 **Εκπομπή μαγειρικής με τον σεφ Αντρέα Λαγό**

**«Φακές Εγκλουβής, φέτα Τσαντίλας Ελασσόνας» - Καλεσμένος στην εκπομπή ο Απόστολος Ρουβάς**

Την **Τρίτη 4 Μαρτίου 2025**, στην κουζίνα της «**ΠΟΠ Μαγειρικής**» έρχεται ο γνωστός σεφ **Απόστολος Ρουβάς**. Μαζί με τον οικοδεσπότη της εκπομπής Ανδρέα Λαγό, δημιουργούν δύο γευστικά πιάτα το πρώτο με **φακές Εγκλουβής**, και το δεύτερο με **φέτα Τσαντίλας Ελασσόνας**. Ο Απόστολος Ρουβάς μάς μιλάει για το παιδί του και για την αλλαγή που έφερε στη ζωή του, για τα παιδικά χρόνια στην Κέρκυρα, για το πώς ξεκίνησε τη μαγειρική αλλά και για το πως βρέθηκε κάποτε στο Survivor.

**ΠΡΟΓΡΑΜΜΑ  ΤΡΙΤΗΣ  04/03/2025**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**15:00**  |   **Στούντιο 4**

Ψυχαγωγικό μαγκαζίνο με τη **Νάνσυ Ζαμπέτογλου** και τον **Θανάση Αναγνωστόπουλο**

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**18:00**  |   **Αναλυτικό Δελτίο Ειδήσεων - Αθλητικά - Καιρός**   
  
Παρουσίαση: **Απόστολος Μαγγηριάδης**

|  |  |
| --- | --- |
| Ψυχαγωγία / Τηλεπαιχνίδι | **WEBTV GR** **ERTflix** |

**19:00**  |   **Switch (ΝΕΟ ΕΠΕΙΣΟΔΙΟ)**     
  
Τηλεπαιχνίδι με την **Ευγενία Σαμαρά**

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**19:45**  |   **Ηλέκτρα Β' ΚΥΚΛΟΣ (ΝΕΟ ΕΠΕΙΣΟΔΙΟ)**

*Υπότιτλοι για K/κωφούς και βαρήκοους θεατές*

**Ερωτικό δράμα εποχής**

**Eπεισόδιο 112ο:** Ο Παύλος είναι στο δωμάτιο της Ηλέκτρας. «Φύγε, σε παρακαλώ» του λέει. «Δεν θέλω να σε αφήσω» της απαντάει, και ο Σωτήρης είναι εκεί και τους βλέπει. Ταυτόχρονα, η Φιόνα προχωράει με το δικό της σχέδιο, ενώ η άφιξή της έχει φέρει τα πάνω κάτω στο νησί. Ο Νικόλας καλεί σε γεύμα τον Σωτήρη και την Ηλέκτρα. Η Αγνή αγχώνεται πολύ για το αποτέλεσμα αυτής της συνάντησης. Κανείς, όμως, δεν περιμένει αυτό που θα προτείνει ο Νικόλας. Η Φιόνα επισκέπτεται την ξαδέρφη της, τη Μερόπη, κι έχει μια κουβέντα με τον Κυριάκο, που θα τον οδηγήσει σε μια ακραία απόφαση… Μήπως ήρθε, επιτέλους, η ώρα να πάρουν οι Αρσινιώτες τον νόμο στα χέρια τους;

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**21:00**  |   **Τα Καλύτερά μας Χρόνια  (E)  Β' ΚΥΚΛΟΣ**     
*Υπότιτλοι για K/κωφούς και βαρήκοους θεατές*   
**Οικογενειακή σειρά μυθοπλασίας**  
  
**Eπεισόδιο 15ο: «Το μικρό σπίτι στο σκοτάδι»**

Ο κυρ Νίκος έχει εγκατασταθεί στο σπίτι των Αντωνόπουλων για να αναρρώσει. Αυτό, σε συνδυασμό με τις συνεχείς διακοπές ρεύματος στη γειτονιά, προκαλεί τριβές στην οικογένεια. Ακόμη κι ο Άγγελος δυσανασχετεί με τις απαιτήσεις του συγκατοίκου του και η Μαίρη που νιώθει να ασφυκτιά στο σπίτι της και φλερτάρει με την ιδέα να μετακομίσουν σε μεγαλύτερο. Κι ενώ ο παπα-Θόδωρας ευλογεί τη σχέση της Ερμιόνης με τον κυρ Νίκο, ο Δημήτρης εκμεταλλεύεται μια διακοπή ρεύματος και ανοίγει τα χαρτιά του στη Νανά κι ο Στέλιος προσπαθεί να εντοπίσει τον μυστηριώδη αδελφό του κυρ Νίκου.

**ΠΡΟΓΡΑΜΜΑ  ΤΡΙΤΗΣ  04/03/2025**

**Guests**: Στάθης Κόικας (Άλκης), Εσθήρ Μαρκάκη (πελάτισσα), Γιάννης Νικολάου (δρ Παπασωτηρίου), Δημήτρης Ποπλίδης (σκηνοθέτης), Μαριπέννυ Σταυροπούλου (Νόνη), Στράτος Σώπυλης (Διονύσης)

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**22:00**  |   **Η Παραλία Β' ΚΥΚΛΟΣ (ΝΕΟ ΕΠΕΙΣΟΔΙΟ)**     
*Υπότιτλοι για K/κωφούς και βαρήκοους θεατές*

**Δραματική σειρά**

**Eπεισόδιο 91ο:** Η Μαίρη στηρίζει τη Σοφί και της λέει ότι θα αναλάβει εκείνη να εξηγήσει στον Δημητρό την κατάσταση. Ο Απόστολος λέει στον Τόμι ότι έχει διαλυθεί απ’ όσα έγιναν και ζητάει χρόνο, ενώ η Νόνα συμβουλεύει τον Τόμι να μην παραδεχτεί την αλήθεια. Στο ξενοδοχείο, ο Διονύσης καταφτάνει αγχωμένος και ζητάει από τον Παύλο να βοηθήσει να βρουν τον Δημητρό, που έχει εξαφανιστεί. Η Νικολίνα θεωρεί υπεύθυνη τη Μαίρη για όλα αυτά και γίνεται απειλητική απέναντί της. Στην Κοινοταρχία, η Χριστίνα ενημερώνει τη Μαρία και τον Κολιτσιδάκη ότι τα ευρήματα ανασύρθηκαν από τη θάλασσα και τοποθετήθηκαν στο σημείο των εργασιών. Ο Κολιτσιδάκης στρέφει τις έρευνες του στον Σήφη. Παράλληλα, η Χριστίνα κάνει ένα ακόμη μυστήριο τηλεφώνημα και ενημερώνει κάποιον για τα αρχαία που βρέθηκαν. Την ίδια ώρα, η Τες λογομαχεί με την Κερασία και τον Γράντο, θεωρώντας ότι συνωμοτούν εναντίον της και αποφασίζει να πλησιάσει μόνη της το παιδί.

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**23:00**  |   **Ο όρκος  (E)**     
*Υπότιτλοι για K/κωφούς και βαρήκοους θεατές*   
  
Συγκλονιστικό σύγχρονο υπαρξιακό δράμα αξιών με αστυνομική πλοκή, σε σκηνοθεσία **Σπύρου Μιχαλόπουλου** και σενάριο **Τίνας Καμπίτση**, με πρωταγωνιστές τον **Γιάννη Στάνκογλου**, την **Άννα-Μαρία Παπαχαραλάμπους**, τον **Γιώργο Γάλλο** και πλειάδα εξαιρετικών ηθοποιών.  
  
**Eπεισόδιο 2ο: «Η ανθρωπιά»**

Ο Άγγελος, προκειμένου να εξιχνιάσει το τροχαίο της Ηρώς και της Μελίνας, για το οποίο φαίνεται ότι φταίει ένας άστεγος, δέχεται να ηγηθεί του εθελοντικού προγράμματος «Ιατρικής του Δρόμου». Το πρόγραμμα, εμπνευστής του οποίου είναι ο αδελφός του, Παύλος, θα υλοποιηθεί με τις χορηγίες του εφοπλιστή Ζαφείρη. Ο Άγγελος, ψάχνοντας τα χαρτιά της Ηρώς, ανακαλύπτει ότι ο εφοπλιστής γνωριζόταν με τη γυναίκα του, παρόλο που ο ίδιος συμπεριφέρεται σαν να μην τη γνωρίζει. Κι ενώ πιστεύει ότι δεν θα ξαναχειρουργήσει, το μαχαίρωμα ενός άντρα στη μηριαία αρτηρία στον δρόμο και η γνωριμία του με την Πάτι θα παίξουν σημαντικό ρόλο στις αποφάσεις του.

|  |  |
| --- | --- |
| Ταινίες | **ERTflix** |

**24:00**  |   **Ξένη Ταινία**

**«Η γυμνή αλήθεια»**

*(The Ugly Truth)*

**ΠΡΟΓΡΑΜΜΑ  ΤΡΙΤΗΣ  04/03/2025**

**Ρομαντική κομεντί, παραγωγής ΗΠΑ 2009**

**Σκηνοθεσία**: Ρόμπερτ Λουκέτιτς

**Σενάριο**: Ρόμπερτ Λουκέτιτς, Κάρεν Μακκάλαχ, Νικόλ Ίστμαν, Κίρστεν Σμιθ

**Πρωταγωνιστούν**: Κάθριν Χέιγκλ, Τζέραρντ Μπάτλερ, Έρικ Γουίντερ, Τσέριλ Χάινς,Τζον Μάικλ Χίγκινς, Μπρι Τέρνερ

**Διάρκεια**: 88’

**Υπόθεση**: Η Άμπι είναι μια παραγωγός εκπομπών και πολύ ρομαντική. Ο Μάικ είναι ένας ισχυρογνώμων τηλεοπτικός αστέρας, ο οποίος θα βγάλει στη φόρα την αλήθεια για τις σχέσεις ανδρών και γυναικών. Ο Μάικ προσλαμβάνεται στο κανάλι της Άμπι ως ο τύπος που θα φέρει τα νούμερα. Εκείνη αντιδράει, αλλά οι ακροαματικότητες τη διαψεύδουν.

Συγχρόνως γνωρίζει τον όμορφο γείτονα και θέλει να βγει μαζί του. Φαίνεται όμως ότι δεν έχει τον τρόπο, αφού έχει ξεχάσει να φλερτάρει. Έτσι, δέχεται να κάνει ό,τι της λέει ο Μάικ βάζοντας ένα στοίχημα. Εάν το χάσει, θα σταματήσει το κύμα αντιδράσεων εναντίον του, εάν κερδίσει, ο Μάικ θα παραιτηθεί...

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**01:40**  |   **Πρωίαν Σε Είδον  (E)**  

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**04:30**  |   **Στούντιο 4  (E)**  

**ΠΡΟΓΡΑΜΜΑ  ΤΕΤΑΡΤΗΣ  05/03/2025**

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**05:30**  |   **Συνδέσεις**

Ενημερωτική εκπομπή με τον **Κώστα Παπαχλιμίντζο** και την **Κατερίνα Δούκα**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**09:00**  |   **Πρωίαν Σε Είδον**

Ψυχαγωγικό μαγκαζίνο με τον **Φώτη Σεργουλόπουλο** και την **Τζένη Μελιτά**

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**12:00**  |   **Ειδήσεις - Αθλητικά - Καιρός**

Παρουσίαση: **Μαρία Σιώζου**

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**13:00**  |   **Ηλέκτρα** **Β' ΚΥΚΛΟΣ** **(E)**     
*Υπότιτλοι για K/κωφούς και βαρήκοους θεατές*

**Ερωτικό δράμα εποχής**  
  
**Eπεισόδιο 112ο**

|  |  |
| --- | --- |
| Ψυχαγωγία / Γαστρονομία | **WEBTV** **ERTflix** |

**14:00**  |   **Ποπ Μαγειρική - Η' ΚΥΚΛΟΣ (ΝΕΟ ΕΠΕΙΣΟΔΙΟ)**

**Εκπομπή μαγειρικής με τον σεφ Αντρέα Λαγό**

**«Κοτόπουλο Ηπείρου, φάβα Σαντορίνης» - Καλεσμένη στην εκπομπή η Πηγή Δεβετζή**

Την **Τετάρτη 5 Μαρτίου 2025**, ο Ανδρέας Λαγός υποδέχεται στην εκπομπή «**ΠΟΠ Μαγειρική**» τη γνωστή αθλήτρια **Πηγή Δεβετζή**. Μαζί με τον αγαπημένο σεφ φτιάχνουν δύο εκλεκτές συνταγές, η μία με **κοτόπουλο Ηπείρου** και η άλλη με **φάβα Σαντορίνης**.

Η Πηγή Δεβετζή μιλάει για τις κατακτήσεις των μεταλλίων και τα ρεκόρ που διαμόρφωσαν τις πιο ευτυχισμένες στιγμές της, για τη σχέση της με τον πατέρα της και πόσο τη στήριξε στην αθλητική σταδιοδρομία της, για τη σωστή διατροφή που ακολουθεί, αλλά και τι ονειρεύεται για την προσωπική της ζωή.

**ΠΡΟΓΡΑΜΜΑ  ΤΕΤΑΡΤΗΣ  05/03/2025**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**15:00**  |   **Στούντιο 4**

Ψυχαγωγικό μαγκαζίνο με τη **Νάνσυ Ζαμπέτογλου** και τον **Θανάση Αναγνωστόπουλο**

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**18:00**  |   **Αναλυτικό Δελτίο Ειδήσεων - Αθλητικά - Καιρός**   
  
Παρουσίαση: **Απόστολος Μαγγηριάδης**

|  |  |
| --- | --- |
| Ψυχαγωγία / Τηλεπαιχνίδι | **WEBTV GR** **ERTflix** |

**19:00**  |   **SWITCH (ΝΕΟ ΕΠΕΙΣΟΔΙΟ)**     
  
Τηλεπαιχνίδι με την **Ευγενία Σαμαρά**

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**19:45**  |   **Ηλέκτρα  - Β' ΚΥΚΛΟΣ (ΝΕΟ ΕΠΕΙΣΟΔΙΟ)**

*Υπότιτλοι για K/κωφούς και βαρήκοους θεατές*

**Ερωτικό δράμα εποχής**

**Eπεισόδιο 113ο:** Μια ημέρα διαφορετική έρχεται για το ναυπηγείο της Αρσινόης: οι εργάτες κατεβαίνουν σε απεργία. Αίτημά τους; Να φύγει ο Νικόλας από τη θέση του διευθυντή. Ο Σωτήρης χαμογελά χαιρέκακα, αφού έχει βοηθήσει τις κινητοποιήσεις. Δεν γνωρίζει, όμως, ότι η Φιόνα θέτει παράλληλα σε εφαρμογή το σχέδιό της και πως τα συμφέροντα των Βρεττών δεν την απασχολούν καθόλου. Το αντίθετο μάλιστα. Η Ηλέκτρα διακινδυνεύει, πηγαίνοντας στο σπίτι της Νεφέλης και δίνοντας ένα σημείωμα στον Παύλο. Τι του ζητάει; Ο Νικόλας βρίσκεται στριμωγμένος από παντού, και κανείς δεν είναι με το μέρος του. Εκτός από την Αγνή. Αλλά, τότε, γιατί εκείνη τηλεφωνεί στον Τζιοβάνι; Η Μερόπη επιτίθεται στη Ζωή, απαιτώντας να κρατήσει τον Τέλη μακριά από την κόρη της. Η Σοφία, όμως, έχει άλλη γνώμη. Ο Παύλος συναντά την Ηλέκτρα στο σπιτάκι του δάσους. Μια μεγάλη αποκάλυψη θα τους συγκλονίσει. Και θα έρθουν ξανά κοντά. Πολύ κοντά. Κι η Φιόνα συναντά τη Δέσπω. Και μια μεγάλη αποκάλυψη θα μας συγκλονίσει: υπάρχει κι άλλος Πέτρος Βρεττός;

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**21:00**  |   **Τα Καλύτερά μας Χρόνια - Β' ΚΥΚΛΟΣ (E)**     
*Υπότιτλοι για K/κωφούς και βαρήκοους θεατές*

**ΠΡΟΓΡΑΜΜΑ  ΤΕΤΑΡΤΗΣ  05/03/2025**

**Eπεισόδιο 16ο: «Βαβέλ»**

Ιούνιος του 1975 και η Βουλή των Ελλήνων, στο πλαίσιο της ανασυγκρότησης ενός νέου δημοκρατικού, ελληνικού κράτους, ψηφίζει το νέο Σύνταγμα. Όμως, το σπίτι των Αντωνόπουλων μοιάζει περισσότερο από ποτέ να βουλιάζει στο χάος, την ασυνεννοησία και τις εντάσεις ανάμεσα στα μέλη του: μια πραγματική Βαβέλ!

Μέσα σ’ αυτό το χάος, ο Άγγελος, αποφασίζει να ανεβάσει μια παράσταση Καραγκιόζη, αποτυπώνοντας την κατάσταση. Και ενώ η Νανά, μετά από όσα έγιναν με τον Δημήτρη προσπαθεί να αποφύγει τη δέσμευση και η γιαγιά Ερμιόνη βλέπει τη σχέση της με τον κυρ-Νίκο να έχει μπει πια σε άλλο επίπεδο, μια απροσδόκητη επίσκεψη την ώρα της παράστασης Καραγκιόζη θα επιτείνει το χάος…

**Guests**: **Άκης Σακελλαρίου** (John Boy): Ο Γιάννης, κατά κόσμον Τζον Μπόι, είναι ο μικρότερος χαμένος αδερφός του κυρ Νίκου, ο θείος από το Σικάγο, που κάνει άξαφνα την εμφάνισή του στη γειτονιά μόλις μαθαίνει τα μαντάτα της υγείας του αδερφού του. Η εκκεντρική και προοδευτική του παρουσία θα ταράξει τα ήθη της γειτονιάς.

**Έμιλυ Κολιανδρή** (στον ρόλο της κ. Αργυρίου, προϊσταμένης του Στέλιου στο υπουργείο. Πρόκειται για μία πολύ αυστηρή, επικριτική αλλά γοητευτική και δυναμική γυναίκα, που δεν θα αφήσει τον Στέλιο σε χλωρό κλαρί), **Θοδωρής Ιγνατιάδης** (Κλητήρας), **Στάθης Κόικας** (Άλκης), **Ρένα Κυπριώτη** (Ναντίν), **Γιάννης Λατουσάκης** (Πασχάλης), **Λίλα Μπακλέση** (Αγγελική)

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**22:00**  |   **Η Παραλία Β' ΚΥΚΛΟΣ** **(ΝΕΟ ΕΠΕΙΣΟΔΙΟ)**

*Υπότιτλοι για K/κωφούς και βαρήκοους θεατές*

**Δραματική σειρά**

**Eπεισόδιο 92ο:** Ο παπα-Νικόλας ζητάει από την Τες και τον Γράντο να φύγουν, λέγοντας στον Γράντο πως ούτε τον ίδιο θέλει κοντά στο παιδί. Στη Χωροφυλακή, ο Κολιτσιδάκης και ο Αρβανιτάκης καταλήγουν πως στο σημείο των ευρημάτων στήθηκε παγίδα. Αργότερα, ο Κολιτσιδάκης πηγαίνει στο καφενείο με ένταλμα για έρευνα. Καθώς είναι έτοιμος να τα παρατήσει, ένα κουτί τού τραβάει την προσοχή και ο Σήφης τα χάνει. Ο Χρήστος προσεγγίζει τη Χριστίνα και τη φλερτάρει ανοιχτά, όμως εκείνη ξεκαθαρίζει έντονα τη θέση της. Η παρουσία της Ιφιγένειας στο σπίτι του κάνει τον Διονύση να δυσανασχετεί. Η Μαίρη του υπενθυμίζει ότι και η Νικολίνα δεν θέλει την ίδια για τον γιο της. Η Γιούντιθ αντιλαμβάνεται ότι ο Μανώλης θα βρεθεί σε μεγάλο κίνδυνο και επιτίθεται στον Γιόχαν. Στην παραλία, ο Παύλος σκέφτεται όσα τους είπε η Μπέρτα για τις οικογένειές τους μέχρι που κάποιος του κλείνει το στόμα και τον τραβάει πιο πέρα.

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**23:00**  |   **Ο Όρκος  (E)**

*Υπότιτλοι για K/κωφούς και βαρήκοους θεατές*

**Eπεισόδιο 3ο: «Το σπίτι»**

Το παράνομο χειρουργείο του Άγγελου σώζει τον Σάλβα, αλλά φέρνει σε δύσκολη θέση τον ίδιο και τον Φάνη (γενικό γιατρό), που βοήθησε σε αυτό. Ο Άγγελος δεν ανήκει στο προσωπικό του νοσοκομείου κι έτσι έρχεται σε σύγκρουση με τον αδελφό του, ο οποίος είναι διευθυντής κλινικής, και τον διοικητή του νοσοκομείου. Η φίλη της γυναίκας του, Χλόη, έρχεται αντιμέτωπη με το σκληρό παρελθόν της και τον Παύλο. Το μυστικό του Σάλβα αποκαλύπτεται και μια νέα πληροφορία για τον άστεγο με το τρίκυκλο εντείνει τις υποψίες του Άγγελου. Ο Άγγελος μπαίνει σπίτι του και αντιμετωπίζει τις αναμνήσεις του.

**ΠΡΟΓΡΑΜΜΑ  ΤΕΤΑΡΤΗΣ  05/03/2025**

|  |  |
| --- | --- |
| Ταινίες | **ERTflix** |

**24:00**  |   **Ξένη Ταινία**   
**«Φεγγάρι»**

*(Moon)*

**Ταινία επιστημονικής φαντασίας, συμπαραγωγής ΗΠΑ – Ηνωμένου Βασιλείου 2009**

**Σκηνοθεσία:** Ντάνκαν Τζόουνς

**Σενάριο:** Ντάνκαν Τζόουνς, Νέιθαν Πάρκερ

**Πρωταγωνιστούν:** Σαμ Ρόκγουελ, Κέβιν Σπέισι, Ντομινίκ Μακέλιγκοτ, Κάγια Σκοντελάριο, Μπενεντίκτ Γουόνγκ

**Υπόθεση:** Στην άλλη πλευρά του φεγγαριού, ο μοναχικός ανθρακωρύχος Σαμ βαδίζει προς το τέλος της τριετούς εργασίας του για μια μεγαλοεταιρεία που έχει βρει χρυσή φλέβα με τη συγκομιδή σεληνιακών πετρωμάτων για ενέργεια. Έχοντας για παρέα μόνο ένα μηχανικό ρομπότ, ο Σαμ παρουσιάζει σημάδια πυρετού στην καμπίνα. Έχοντας παραισθήσεις και εμμονές για τη γυναίκα και την κόρη του στη Γη, η εύθραυστη κατάστασή του επιδεινώνεται, όταν χτυπάει στο κεφάλι καθώς συντρίβει το όχημά του στη σεληνιακή επιφάνεια. Ο Σαμ βγαίνει από το γκρουπ και βρίσκει μια επιθετική εκδοχή του εαυτού του να τριγυρνάει στο διαστημικό όχημα. Παραισθήσεις; Κλώνος; Δίδυμος;

Η ταινία απέσπασε πολλά βραβεία, μεταξύ των οποίων και ένα Bafta.

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**01:40**  |   **Πρωίαν Σε Είδον  (E)**  

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**04:30**  |   **Στούντιο 4  (E)**  

**ΠΡΟΓΡΑΜΜΑ  ΠΕΜΠΤΗΣ  06/03/2025**

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**05:30**  |   **Συνδέσεις**

Ενημερωτική εκπομπή με τον **Κώστα Παπαχλιμίντζο** και την **Κατερίνα Δούκα**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**09:00**  |   **Πρωίαν Σε Είδον**

Ψυχαγωγικό μαγκαζίνο με τον **Φώτη Σεργουλόπουλο** και την **Τζένη Μελιτά**

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**12:00**  |   **Ειδήσεις - Αθλητικά - Καιρός**   
  
Παρουσίαση: **Μαρία Σιώζου**

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**13:00**  |  **Ηλέκτρα Β' ΚΥΚΛΟΣ (E)**

*Υπότιτλοι για K/κωφούς και βαρήκοους θεατές*

**Ερωτικό δράμα εποχής**

**Eπεισόδιο 113ο**

|  |  |
| --- | --- |
| Ψυχαγωγία / Γαστρονομία | **WEBTV** **ERTflix** |

**14:00**  |   **Ποπ Μαγειρική - Η' ΚΥΚΛΟΣ** **(ΝΕΟ ΕΠΕΙΣΟΔΙΟ)**     
 **Εκπομπή μαγειρικής με τον σεφ Αντρέα Λαγό**

**«Εντόπιο σκόρδο Πλατυκάμπου, πιπεριές Φλωρίνης» - Καλεσμένος στην εκπομπή ο Μιχάλης Κεφαλογιάννης**

Την **Πέμπτη 6 Μαρτίου 2025** η εκπομπή «**ΠΟΠ Μαγειρική**» καλωσορίζει τον δημοσιογράφο και παρουσιαστή**, Μιχάλη Κεφαλογιάννη**. Μαζί με τον **Ανδρέα Λαγό** ετοιμάζουν δύο μοναδικές συνταγές, η πρώτη με **εντόπιο σκόρδο Πλατυκάμπου** και η δεύτερη με **πιπεριές Φλωρίνης**.

Ο Μιχάλης Κεφαλογιάννης αναφέρεται στα παιδικά του χρόνια στην Κρήτη και μιλάει για το πώς ξεκίνησε τη δημοσιογραφία από το αστυνομικό ρεπορτάζ, πώς του φαίνεται η τηλεόραση σήμερα, αλλά και για τη γνωριμία του με τον Μάνο Χατζιδάκι.

**ΠΡΟΓΡΑΜΜΑ  ΠΕΜΠΤΗΣ  06/03/2025**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**15:00**  |   **Στούντιο 4**

Ψυχαγωγικό μαγκαζίνο με τη **Νάνσυ Ζαμπέτογλου** και τον **Θανάση Αναγνωστόπουλο**

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**18:00**  |   **Αναλυτικό Δελτίο Ειδήσεων - Αθλητικά - Καιρός**   
  
Παρουσίαση: **Απόστολος Μαγγηριάδης**

|  |  |
| --- | --- |
| Ψυχαγωγία / Τηλεπαιχνίδι | **WEBTV GR** **ERTflix** |

**19:00**  |   **Switch Γ' ΚΥΚΛΟΣ** **(ΝΕΟ ΕΠΕΙΣΟΔΙΟ)**     
  
Τηλεπαιχνίδι με την Ευγενία Σαμαρά

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**19:45**  |   **Ηλέκτρα Β' ΚΥΚΛΟΣ (ΝΕΟ ΕΠΕΙΣΟΔΙΟ)**     
*Υπότιτλοι για K/κωφούς και βαρήκοους θεατές*

**Ερωτικό δράμα εποχής**

**Eπεισόδιο 114ο:** Τα πράγματα αρχίζουν να παίρνουν επικίνδυνη τροπή στο μικρό νησί της Αρσινόης. Ο Νικόλας βρίσκεται βαριά τραυματισμένος, ενώ ένα γαϊτανάκι ευθυνών και αλληλοκατηγορίας ξεκινά. Ανάμεσα σε αυτούς που προσπαθούν να καταλάβουν τη συμπεριφορά του, η Δανάη, η οποία κατηγορεί ευθέως τον Μπόγρη ότι της είπε ψέματα. «Ο Νικόλας ομολόγησε τα πάντα!» Θα καταφέρει ο δικηγόρος να της αλλάξει γνώμη ή έφτασε η στιγμή των μεγάλων αποκαλύψεων; Την ίδια στιγμή, ο Σωτήρης νιώθει τον κλοιό γύρω του να στενεύει. Μια λάθος κίνηση και όλα καταστρέφονται, και πρώτο απ’ όλα ο γάμος του. Μέχρι πού μπορεί να φτάσει για να μη χάσει την Ηλέκτρα; Στο μεταξύ, η Αγνή υποψιάζεται πως κάποιος κινεί τα νήματα των καταστάσεων από το παρασκήνιο, έτοιμος να χτυπήσει την πιο αδύναμη στιγμή. Τι θα συμβεί όταν θα βρεθεί πρόσωπο με πρόσωπο με εκείνον που υποψιάζεται; Η Νεφέλη και ο Παύλος έχουν τον χειρότερο καβγά τους και η κατάσταση θα γίνει πολύ χειρότερη όταν ο Παύλος την βρει στην αγκαλιά του Βλάση…

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**21:00**  |   **Τα Καλύτερά μας Χρόνια  - Β' ΚΥΚΛΟΣ** **(E)**     
*Υπότιτλοι για K/κωφούς και βαρήκοους θεατές*

**Eπεισόδιο 17ο: «Ο κόσμος το ’χει τούμπανο»**

**ΠΡΟΓΡΑΜΜΑ  ΠΕΜΠΤΗΣ  06/03/2025**

Τα ανύπαρκτα πλάνα της στην ταινία που έπαιξε με τον Άλκη κάνουν έξαλλη την Ελπίδα, που νιώθει πως χάθηκε μια ευκαιρία να γίνει γνωστή στο πανελλήνιο. Ενώ η κάπως… εκκεντρική εμφάνιση του αδελφού του κυρ Νίκου στη γειτονιά απειλεί σοβαρά τη διαφαινόμενη προοπτική του γάμου του με την Ερμιόνη. Την ίδια στιγμή, εκείνη αναρωτιέται αν πρέπει να αποκαλύψει στις κόρες της πως έχει απαντήσει θετικά στην πρόταση γάμου που της έκανε ο κυρ Νίκος. Η άποψη της Πελαγίας είναι, φυσικά, να πει το «ναι», έτσι κι αλλιώς, όλοι γνωρίζουν πια τι συμβαίνει: ο κόσμος το ’χει τούμπανο κι αυτή κρυφό καμάρι! Την ίδια στιγμ,ή όμως, είναι που και η Νανά αποφασίζει να ξεκαθαρίσει την κατάσταση με τον Δημήτρη…

**Guests**: Άκης Σακελλαρίου (John Boy): Ο Γιάννης, κατά κόσμον Τζον Μπόι, είναι ο μικρότερος χαμένος αδερφός του κυρ Νίκου, ο θείος από το Σικάγο, που κάνει άξαφνα την εμφάνισή του στη γειτονιά μόλις μαθαίνει τα μαντάτα της υγείας του αδερφού του. Η εκκεντρική και προοδευτική του παρουσία θα ταράξει τα ήθη της γειτονιάς. **Στάθης Κόικας** (Άλκης), **Λίλα Μπακλέση** (Αγγελική), **Φωτεινή Παπαχριστοπούλου** (κα Σωτηροπούλου) και οι **Μαρίνος Ορφανός** και **Μιχάλης Δρόσος**

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**22:00**  |   **Η Παραλία Β' ΚΥΚΛΟΣ (ΝΕΟ ΕΠΕΙΣΟΔΙΟ)**

*Υπότιτλοι για K/κωφούς και βαρήκοους θεατές*

**Δραματική σειρά**

**Eπεισόδιο 93ο:** Ο Σήφης ζητάει από τον Διονύση να του επιστρέψει τα πράγματα που πήρε μέσα από το καφενείο, αλλά καταλαβαίνει ότι δεν ήταν εκείνος πίσω από την κλοπή και αγχώνεται περισσότερο. Ο Παύλος συζητάει με την Ιφιγένεια για την Μπέρτα και το αρχαίο του Δημητρού. Αποφασίζουν από κοινού να κάνουν το σωστό, κάτι που δεν θα έκαναν ποτέ οι οικογένειές τους. Στην Κοινοταρχία, η Μαρία λαμβάνει ένα μυστηριώδες δέμα από άγνωστο παραλήπτη, που αλλάζει όλα τα δεδομένα και η Χριστίνα παρατείνει τη διαμονή της στα Μάταλα. Η Τες δουλεύει και πάλι στο Mermaid. Η Κερασία και ο Γράντος το αγνοούν και καταλήγουν εκεί, μαζί με το παιδί, προκειμένου να του γνωρίσουν τον Δημητρό ως παππού του. Ο Μανώλης λέει στη Γιούντιθ ότι ο εντολέας της δεν είναι πια στην αποθήκη. Εκείνη τρομοκρατείται και του ζητάει να μη βγει από το σπίτι. Στο μεταξύ, ένας εργάτης ενημερώνει τον Κολιτσιδάκη ότι εντοπίστηκε ένα πτώμα στα έργα.

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**23:00**  |   **Ο Όρκος  (E)**     
*Υπότιτλοι για K/κωφούς και βαρήκοους θεατές*   
  
**Eπεισόδιο 4ο: «Η ομάδα»**

Ψάχνοντας στα αρχεία της Ηρώς, ο Άγγελος μαθαίνει ότι είχε αναλάβει την εξαφάνιση μιας κοπέλας, της οποίας βρίσκει τη φωτογραφία. Ο εφοπλιστής Χάρης Ζαφείρης ζητάει από τον Παύλο τη συγκρότηση της ομάδας του Προγράμματος, όμως ο Παύλος δεν έχει κάνει κάποια κίνηση, επειδή το νοσοκομείο ενδέχεται να ασκήσει ποινική δίωξη κατά του αδελφού του για το παράνομο χειρουργείο. Έτσι, ο Ζαφείρης αναλαμβάνει δράση καλώντας τον Τύπο σε μια πρες κόμφερανς, για να τιμήσει το εθελοντικό πρόγραμμα που χρηματοδοτεί αλλά και τον σπουδαίο γιατρό Άγγελο Ράπτη, ο οποίος ηγείται αυτού. Εκεί θα προκύψει ένα απρόσμενο ιατρικό περιστατικό, το οποίο θα αντιμετωπίσουν με επιτυχία ο Άγγελος, ο Φάνης, η Πάτι και η Χλόη. Η συνάντηση του Άγγελου με τη μητέρα της εξαφανισμένης κοπέλας, Αλέκα, τον κάνει να αναρωτιέται τι ήταν αυτό που έκανε τη γυναίκα του (Ηρώ) να μπλεχτεί στην υπόθεση.

**ΠΡΟΓΡΑΜΜΑ  ΠΕΜΠΤΗΣ  06/03/2025**

|  |  |
| --- | --- |
| Ταινίες | **ERTflix** |

**24:00**  |   **Ξένη Ταινία**

**«Λεωφορείο 657» (Bus 657 (Heist))**    
**Δραματική περιπέτεια, παραγωγής ΗΠΑ 2015**

**Σκηνοθεσία:** Σκοτ Μαν  
**Πρωταγωνιστούν:** Ρόμπερτ Ντε Νίρο, Τζέφρι Ντιν Μοργκαν, Στίβεν Σάιρους, Μόρις Τσέστνατ, Κέιτ Μπόσγουορθ, Τζίνα Καράνο, Ντέιβ Μπατίστα  
**Διάρκεια**: 84'

**Υπόθεση:** Ένας ντίλερ καζίνου δεν έχει τα μέσα για να πληρώσει την ιατρική περίθαλψη της κόρης του και γι΄αυτό αποφασίζει να οργανώσει ληστεία μαζί με έναν άπληστο συνάδελφό του. Ωστόσο, η κατάσταση βγαίνει εκτός ελέγχου και αναγκάζονται να τραπούν σε φυγή και να καταλάβουν ένα λεωφορείο της γραμμής πιάνοντας ομήρους τους επιβάτες και τον οδηγό. Και τότε ξεκινά η αληθινή περιπέτεια.  
Θα ξεφύγουν από τα χέρια της αστυνομίας και του γκάνγκστερ αφεντικού τους;

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**01:40**  |   **Πρωίαν Σε Είδον  (E)**  

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**04:30**  |   **Στούντιο 4  (E)**  

**ΠΡΟΓΡΑΜΜΑ  ΠΑΡΑΣΚΕΥΗΣ  07/03/2025**

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**05:30**  |   **Συνδέσεις**

Ενημερωτική εκπομπή με τον **Κώστα Παπαχλιμίντζο** και την **Κατερίνα Δούκα**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**09:00**  |   **Πρωίαν Σε Είδον**

Ψυχαγωγικό μαγκαζίνο με τον **Φώτη Σεργουλόπουλο** και την **Τζένη Μελιτά**

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**12:00**  |   **Ειδήσεις - Αθλητικά - Καιρός**   
  
Παρουσίαση: **Μαρία Σιώζου**

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**13:00**  |   **Ηλέκτρα  Β' ΚΥΚΛΟΣ**  **(E)**     
*Υπότιτλοι για K/κωφούς και βαρήκοους θεατές*

**Ερωτικό δράμα εποχής**  
  
**Eπεισόδιο 114ο**

|  |  |
| --- | --- |
| Ψυχαγωγία / Γαστρονομία | **WEBTV** **ERTflix** |

**14:00**  |   **Ποπ Μαγειρική - Η' ΚΥΚΛΟΣ (ΝΕΟ ΕΠΕΙΣΟΔΙΟ)**     
 **Εκπομπή μαγειρικής με τον σεφ Αντρέα Λαγό**

**«Γραβιέρα Σάμου, καρύδια Λαμίας» - Καλεσμένη στην εκπομπή η Μαρία Κηλαηδόνη**

Την **Παρασκευή 7 Μαρτίου 2025**, στο στούντιο της «**ΠΟΠ Μαγειρικής**» έρχεται η τραγουδοποιός **Μαρία Κηλαηδόνη**. Μαζί με τον αγαπημένο σεφ, **Ανδρέα Λαγό,** μαγειρεύουν δύο λαχταριστά πιάτα, το πρώτο με **γραβιέρα Σάμου** και το δεύτερο με **καρύδια Λαμίας**.

Η Μαρία Κηλαηδόνη μιλάει για τη δουλειά της ως κοινωνική λειτουργός, την επαναλειτουργία του χώρου όπου εμφανιζόταν ο πατέρας της Λουκιανός, αναφέρει πόσο περήφανη είναι για τους γονείς της, αποκαλύπτει ότι τη μαγειρική την έχει αναλάβει ο άντρας της στο σπίτι και αποκαλύπτει τα αγαπημένα τραγούδια του μπαμπά της.

**ΠΡΟΓΡΑΜΜΑ  ΠΑΡΑΣΚΕΥΗΣ  07/03/2025**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**15:00**  |   **Στούντιο 4**

Ψυχαγωγικό μαγκαζίνο με τη **Νάνσυ Ζαμπέτογλου** και τον **Θανάση Αναγνωστόπουλο**

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**18:00**  |   **Αναλυτικό Δελτίο Ειδήσεων - Αθλητικά - Καιρός**   
  
Παρουσίαση: **Απόστολος Μαγγηριάδης**

|  |  |
| --- | --- |
| Ψυχαγωγία / Τηλεπαιχνίδι | **WEBTV GR** **ERTflix** |

**19:00**  |   **Switch Γ' ΚΥΚΛΟΣ**  **(ΝΕΟ ΕΠΕΙΣΟΔΙΟ)**

Το πιο διασκεδαστικό τηλεπαιχνίδι, το «Switch» με την Ευγενία Σαμαρά, ανανεωμένο, με καινούργιες δοκιμασίες, περισσότερη μουσική και διασκέδαση, ταχύτητα, εγρήγορση, ανατροπές.

**Από Δευτέρα έως Παρασκευή, στις 19:00,** η Ευγενία Σαμαρά, πιστή στο να υποστηρίζει πάντα τους παίκτες και να τους βοηθάει με κάθε τρόπο, υποδέχεται τις πιο κεφάτες παρέες της ελληνικής τηλεόρασης. Οι παίκτες δοκιμάζουν τις γνώσεις, την ταχύτητα, αλλά και το χιούμορ τους, αντιμετωπίζουν τις ανατροπές, τις… περίεργες ερωτήσεις και την πίεση του χρόνου και διεκδικούν μεγάλα χρηματικά ποσά.

**Κάθε Παρασκευή,** η **Ευγενία Σαμαρά** υποδέχεται αγαπημένα πρόσωπα, καλλιτέχνες, αθλητές -και όχι μόνο-, οι οποίοι παίζουν για **φιλανθρωπικό σκοπό**, συμβάλλοντας με αυτόν τον τρόπο στο σημαντικό έργο συλλόγων και οργανώσεων.

Την **Παρασκευή 7 Μαρτίου 2025**, στις **19:00**, η **Ευγενία Σαμαρά,** υποδέχεται μία εξαιρετικά αγαπημένη παρέα ηθοποιών, προκειμένου να παίξουν για φιλανθρωπικό σκοπό. Ο  **Ηλίας Βαλάσης**, η **Κέλλυ Βρανάκη**, η **Νατάσα Παπανδρέου**, ο **Δημήτρης Όντος** και ο **Ηλίας Βογιατζηδάκης** βρέθηκαν στο πλευρό της Ευγενίας με μεγάλη προθυμία για να συμβάλουν στη φιλανθρωπική δράση του «Switch». Δοκίμασαν τις γνώσεις και τα αντανακλαστικά τους με στόχο να κερδίσουν **1.000 ευρώ** για τον μη κερδοσκοπικό οργανισμό **«ΔΥΝΑΜΕ»**, του οποίου η αποστολή είναι η πρόληψη και αντιμετώπιση των κακοποιητικών συμπεριφορών και της βίας.

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**19:45**  |   **Ηλέκτρα Β' ΚΥΚΛΟΣ (ΝΕΟ ΕΠΕΙΣΟΔΙΟ)**

*Υπότιτλοι για K/κωφούς και βαρήκοους θεατές*

**Ερωτικό δράμα εποχής**

**Eπεισόδιο 115ο:** Το ήσυχο πρωινό της Αρσινόης, ταράζει το κουδούνισμα του τηλεφώνου στο σπίτι της Ηλέκτρας. Είναι ο Νικόλας. Τι είναι αυτό που ζητάει από την Ηλέκτρα και κατορθώνει να τη φέρει μέχρι το σπίτι του; Την ίδια ώρα, στο νησί καταφτάνει ο Καρτάλης, για να βάλει τα σχέδιά του σε εφαρμογή. Θα βρεθεί στα γραφεία του ναυπηγείου, όπου θα υποσχεθεί στον Σωτήρη ότι θα βάλει πλάτη στα προβλήματα του ταρσανά. Ποια παγίδα κρύβεται πίσω από τις υποσχέσεις του;

**ΠΡΟΓΡΑΜΜΑ  ΠΑΡΑΣΚΕΥΗΣ  07/03/2025**

Κι ενώ η Νεφέλη τσακώνεται με τον Παύλο και φεύγει κλαμένη, ένα σημείωμα βρίσκεται κάτω από την πόρτα του σπιτιού. Είναι από τον Νικόλα, που του ζητάει να βρεθούν. Τι σκαρώνει αυτή τη φορά και ζητάει από τους δυο εραστές να τον συναντήσουν; Ποιο είναι το φρικτό μυστικό που θα αποκαλύψει στην Ηλέκτρα;

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**21:00**  |   **Τα Καλύτερά μας Χρόνια  - Β' ΚΥΚΛΟΣ (E)**     
*Υπότιτλοι για K/κωφούς και βαρήκοους θεατές*   
 **Eπεισόδιο 18ο: «Μ’ ένα σμπάρο, δυο τρυγόνια»**

Η απόφαση της Ερμιόνης να παντρευτεί τον κυρ Νίκο και του Δημήτρη να πει «ναι» στην αντίστοιχη πρόταση γάμου της Νανάς έχουν φέρει τα πάνω κάτω στη μικρή γειτονιά του Γκύζη.

Η οικογένεια Αντωνόπουλου, κρατώντας τις παραδόσεις της Μεσσηνίας, προχωρά λίγες ημέρες πριν από τα γενέθλια του Άγγελου προς το διπλό μυστήριο των γάμων Ερμιόνης και Νανάς, γιατί όπως λένε είναι καλύτερα «μ’ ένα σμπάρο, δυο τρυγόνια»! Μέσα στην εορταστική ατμόσφαιρα εκείνου του καλοκαιριού του 1975, που φέρνει χαλαρότητα για λίγες ημέρες στην όμορφη γειτονιά του Γκύζη, μια μεγάλη ανατροπή απειλεί τελευταία στιγμή να τινάξει τα πάντα στον αέρα…

**Guests**: **Άκης Σακελλαρίου** (John Boy): Ο Γιάννης, κατά κόσμον Τζον Μπόι, είναι ο μικρότερος χαμένος αδερφός του κυρ Νίκου, ο θείος από το Σικάγο, που κάνει άξαφνα την εμφάνισή του στη γειτονιά μόλις μαθαίνει τα μαντάτα της υγείας του αδερφού του. Η εκκεντρική και προοδευτική του παρουσία θα ταράξει τα ήθη της γειτονιάς.  
**Στάθης Κόικας** (Άλκης), **Λίλα Μπακλέση** (Αγγελική), **Δέσποινα Πολυκανδρίτου** (Σούλα), **Στράτος Σώπυλης** (Διονύσης)

|  |  |
| --- | --- |
| Ταινίες | **ERTflix** |

**22:00**  |   **Ξένη Ταινία**

**«Το χαμόγελο της Μόνα Λίζα» (Mona Lisa Smile)**

**Δραματική ταινία, παραγωγής ΗΠΑ 2003**

**Σκηνοθεσία:** Μάικ Νιούελ

**Σενάριο:** Λόρενς Κόνελ, Μαρκ Ρόσενθαλ

**Πρωταγωνιστούν:** Τζούλια Ρόμπερτς, Κίρστεν Ντανστ, Τζούλια Στάιλς, Μάγκι Τζίλενχαλ, Τζίνιφερ Γκούντγουιν, Μάρσα Γκέι Χάρντεν, Ντόμινικ Γουέστ

**Υπόθεση:** Η Κάθριν Γουάτσον ταξιδεύει από την Καλιφόρνια στην πανεπιστημιούπολη της Νέας Αγγλίας του διάσημου κολλεγίου Γουέλσλι το 1953, για να διδάξει Ιστορία της Τέχνης. Περιμένει από τις φοιτήτριές της, τις καλύτερες και εξυπνότερες της χώρας, να εκμεταλλευτούν τις ευκαιρίες που τους παρουσιάζονται, αλλά σύντομα ανακαλύπτει ένα περιβάλλον βουτηγμένο στη «συμμόρφωση». Όταν η Κάθριν ενθαρρύνει τις μαθήτριές της να σκέφτονται ανεξάρτητα, έρχεται σε σύγκρουση με συντηρητικές δυνάμεις, συμπεριλαμβανομένης της ανώτερης Μπέτι. Γίνεται πρότυπο και μέντορας, και μέσα από τις δοκιμασίες των μαθητριών της να βρουν τον δικό τους δρόμο, η Κάθριν μαθαίνει να χαράζει μια διαφορετική πορεία για τον εαυτό της στη συνέχεια.

**ΠΡΟΓΡΑΜΜΑ  ΠΑΡΑΣΚΕΥΗΣ  07/03/2025**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**24:00**  |   **Πρωίαν Σε Είδον  (E)**  

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**02:45**  |   **Στούντιο 4  (E)**  